title: Ketunkolon tukkija

text: Maalauksen tyyli on lähempänä 1600-luvun hollantilaisia maalareita kuin englantilaista perinnettä. Wright maalasi työn ennen Italiaan lähtöään, jolloin hän ei ollut vielä maalannut moniakaan maisemia. Työn valaistuksessa on vastakkainasettelua taivaan kalpean kuunvalon ja etualan lämpimän lyhdynvalon välillä.


title: Franchot Tone

text: Franchot Tone (27. helmikuuta 1905 Niagara Falls, New York – 18. syyskuuta 1968 New York, New York) oli yhdysvaltalainen näyttelijä. Hän aloitti näyttelemisen teatterissa vuonna 1927 ja elokuvadebyyttinsä hän teki 1932. Tone oli ehdolla parhaan miespääosan Oscar-palkinnon saajaksi vuonna 1935 valmistuneesta elokuvasta "Kapina laivalla". Hän lopetti tilapäisesti elokuvanäyttelemisen 1950-luvun alussa ja palasi teatteriin. Vuosikymmenen lopulta alkaen näytteli elokuvissa satunnaisesti. Tonella oli 1960-luvun puolessavälissä vakiorooli televisiosarjassa "Tohtori Ben Casey". Tone oli naimisissa neljästi. Hänen puolisoinaan olivat näyttelijät Joan Crawford, Jean Wallace, Barbara Payton ja Dolores Dorn-Heft. Tone on saanut tähden Hollywood Walk of Famelle.


title: Misa Lommi

text: Misa Milushka Lommi (s. 28. syyskuuta 1987) on suomenruotsalainen näyttelijä ja tanssija. Hän on valmistunut teatteritaiteen maisteriksi Teatterikorkeakoulusta 2013.


title: Pasi Toivonen

text: Pasi Tapani Toivonen (s. 1960) on suomalainen toimittaja, joka on toiminut vuodesta 1995 alkaen Yle TV2:n ajankohtaisohjelman "Ajankohtainen kakkonen" toimittajana ja juontajana. Hän on toiminut myös ohjelman toimitussihteerinä ja tuottajana. "Ajankohtaisen kakkosen" ja sen teemailtojen ohella hän on juontanut myös TV2:n Nenäpäivä-lähetyksiä.


title: Pasi Toivonen

text: Toivonen on koulutukseltaan yhteiskuntatieteiden maisteri Tampereen yliopistolta pääaineenaan tiedotusoppi. Hänen pro gradu -työnsä otsikkona oli "Daniel ja minä – kaksi näkökulmaa kehitysviestintään ja kapitalismiin".


title: Pasi Toivonen

text: Toivosen puoliso on toimittaja Merja Määttänen ja hänellä on kaksi lasta, Onni ja Hilma.


title: Sara Welling

text: Sara Welling (s. 15. huhtikuuta 1983) on suomalainen näyttelijä. Hän valmistui Teatterikorkeakoulun näyttelijäntyön koulutusohjelmasta teatteritaiteen maisteriksi kesäkuussa 2012.


title: Sara Welling

text: Hän esittää pääosaa syksyllä 2012 ensi-iltaan tulevassa Helsingin kaupunginteatterin näytelmässä Kapteeninkadun tyttö.


title: Aarne Pohjonen

text: Aarne Anders Pohjonen (29. maaliskuuta 1886 Luhanka – 22. joulukuuta 1938 Vaasa) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita. Pohjonen voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Aarne Pohjonen

text: Pohjonen oli koulutukseltaan lääketieteen lisensiaatti. Hänen puolisonsa oli Tyyne Matilda Riekki. Myös perheen pojasta Juho Jaakko Pohjosesta (s. 1926) tuli lääkäri.


title: Eino Railio

text: Johan Einar ”Eino” Railio (synt. Dahlgren, 11. kesäkuuta 1886 Helsinki – 3. helmikuuta 1970 Helsinki) oli suomalainen voimistelija ja olympiamitalisti. Hän edusti seuratasolla Helsingin Kisa-Veikkoja.


title: Eino Railio

text: Railio voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Ale Riipinen

text: Heikki Aleksi ”Ale” Riipinen (28. toukokuuta 1883 Laukaa – 3. helmikuuta 1957 Leppävaara) oli suomalainen voimistelija ja olympiamitalisti.


title: Ale Riipinen

text: Riipinen voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Ale Riipinen oli aktiivinen myös AKS:n sekä Lapuan liikkeen toiminnassa 1930-luvulla. Hänen vaimonsa oli kansanedustaja Hilja Riipinen.


title: Arno Saarinen

text: Arno Aleksanteri Saarinen (etunimi myös muodossa Aarno, 11. syyskuuta 1884 Ähtäri – 7. helmikuuta 1970) oli suomalainen voimistelija ja olympiamitalisti. Seuratasolla hän edusti Ylioppilasvoimistelijoita.


title: Arno Saarinen

text: Saarinen voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Einar Sahlstein

text: Einar Werner Sahlstein (30. toukokuuta 1887 Kuopio – 6. maaliskuuta 1936 Helsinki) oli suomalainen voimistelija, yleisurheilija ja olympiamitalisti. Hän edusti seuratasolla Ylioppilasvoimistelijoita.


title: Einar Sahlstein

text: Sahlstein voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Hän kilpaili myös yleisurheilussa voittaen vuoden 1908 SM-kilpailuissa kaksi kultaa, neljä hopeaa ja yhden pronssin.


title: As the Path Unfolds...

text: As the Path Unfolds... on folk metal -yhtye Crimfallin debyyttialbumi, joka julkaistiin 25. helmikuuta 2009.


title: Shannon Lucid

text: Shannon Matilda Wells Lucid (s. 14. tammikuuta 1943) on yhdysvaltalainen biokemisti ja NASAn astronautti. Aikanaan hän piti nimissään ennätystä pisimpään avaruuslennolla olleena yhdysvaltalaisena ja naisena. Hän on lentänyt viidesti avaruuteen mukaan lukien pitkäkestoinen oleskelu Mir-avaruusasemalla.


title: Shannon Lucid

text: Lucid syntyi Shanghaissa, Kiinassa baptisti-lähetyssaarnaajavanhempien Oscar ja Myrtle Wellsin perheeseen, mutta kasvoi Bethanyssa, Oklahomassa ja valmistui Bethany High Schoolista. Hän kävi University of Oklahomaa ja suoritti siellä tohtorintutkinnon ("Ph.D.") biokemiasta vuonna 1973.


title: Shannon Lucid

text: Shannon Lucid on naimisissa indianapolislaisen Michael F. Lucidin kanssa. Heillä on kaksi tytärtä, yksi poika ja viisi lastenlasta.


title: Shannon Lucid

text: Lucid valittiin NASAn astronauttijoukkoihin 1978. Tässä 35 henkilöä käsittävässä astronauttiryhmässä ("NASA Astronaut Group 8") oli mukana myös yhdysvaltain ensimmäiset naisastronauttikandidaatit, joita ryhmässä oli kuusi. Lucid oli ryhmän ainoa jo naimisissa oleva naisastronauttikandidaatti.


title: Shannon Lucid

text: Lucidin ensimmäinen avaruuslento oli kesäkuussa 1985 avaruussukkula "Discovery"n lennolla STS-51-G. Hän lensi myös avaruussukkulalennoilla STS-34 (1989), STS-43 (1991) ja STS-58 (1993).


title: Shannon Lucid

text: Lucid on parhaiten tunnettu viidennestä ja samalla viimeisestä avaruuslennostaan (22.3.–26.9.1996), jolloin hän vietti 188 päivää avaruudessa, sisältäen 179 päivää venäläisellä "Mir"-avaruusasemalla. Mirille saapuminen ja Miriltä lähtö tapahtui avaruussukkula "Atlantiksella", laukaisu lennolla STS-76 ja paluu lennolla STS-79. Hänen oleskelunsa Mirillä (Mir EO-21 ja Mir EO-22 tai Mir NASA-1) ei oletettu kestävän niin kauan, mutta paluu viivästyi kahdesti mikä pitkitti avaruudessaoloa noin kuudella viikolla. Asemalla hän suoritti lukuisia tieteellisiä kokeita. Mir-oleskelunsa vuoksi Lucid piti pitkään nimissään ennätystä pisimpään kiertaradalla viettäneenä ei-venäläisenä ja naisena. Vasta 16. kesäkuuta 2007 hänen ennätyksensä naisena rikkoi Sunita Williams ollessaan ISS-avaruusaseman pitkäkestoisessa miehistössä kiertoradalla.


title: Shannon Lucid

text: Vuodesta 2002 vuoteen 2003 Lucid toimi NASAn päätiedemiehenä ("NASA Chief Scientist"; NASAn johtava tiedevirka, myöhemmin lakautettu). Vuodesta 2005 Lucid on toiminut CAPCOMina ("capsule communicator") lukuisilla avaruussukkulalennoilla kuten STS-114, STS-116, STS-118, STS-120, STS-122, STS-124, STS-126, STS-125, STS-127, STS-128, STS-129, STS-130, STS-132, STS-133 ja viimeksi STS-134. CAPCOMin tehtävänä on toimia lennonvalvonnan ja kiertoradalla olevien avaruuslentäjien yhteyshenkilönä.


title: Shannon Lucid

text: Tammikuusta 2011 Lucid on toiminut astronauttitoimiston hallinnossa Johnsonin avaruuskeskuksessa Houstonissa, Texasissa ja toimii edelleen CAPCOMina.


title: Shannon Lucid

text: Lucidille myönnettiin joulukuussa 1996 NASAn korkein kunnianosoitus astronautille, presidentin kongressin nimissä ja NASAn ehdotuksesta myöntämä Congressional Space Medal of Honor kymmenentenä henkilönä ja ensimmäisenä naisena.


title: Janica Rauma

text: Janica Johanna Rauma (o.s. Mäkelä, s. 24. kesäkuuta 1986) on suomalainen keskimatkojen juoksija, kestävyysjuoksija ja estejuoksija. Hän edustaa Forssan Salamaa. Häntä valmensi aiemmin Ari Ketola, vuosina 2008–2015 Pekka J. Lehtinen ja vuodesta 2016 lähtien hän on valmentanut itse itseään. Koulutukseltaan Rauma on filosofian (biokemia) ja humanististen tieteiden (suomen kieli) maisteri.


title: Janica Rauma

text: Rauma kilpaili aikuisten maaottelussa ensimmäisen kerran Göteborgissa 2009. Hän on sijoittunut parhaimmillaan toiseksi 3 000 metrin estejuoksussa 2010 ja 10 000 metrillä vuonna 2014. Kalevan kisoissa hän on saanut 5 000 metrillä hopeaa 2010, 2014 ja 2018 ja pronssia 2009 ja 2011, 10 000 metrillä hän sai hopeaa 2017 ja pronssia 2011 ja 3 000 metrin estejuoksussa hopeaa 2010, 2011 ja 2017 ja pronssia 2014. Hän on saanut myös maastojuoksun SM-kisoista pronssia vuosina 2015, 2017 ja 2018.


title: Jussi Kivimäki

text: Johan Richard ”Jussi” ”Juho” Kivimäki (5. helmikuuta 1885 Längelmäki – 1. tammikuuta 1976) oli suomalainen kreikkalais-roomalaisen tyylin painija. Hän edusti seuratasolla Helsingin Jyryä.


title: Jussi Kivimäki

text: Kivimäki osallistui kreikkalais-roomalaisen painin 93 kg:n sarjaan Lontoon kesäolympialaisissa 1908. Hän ei otellut ensimmäisellä kierroksella, ja toisella kierroksella hän hävisi alankomaalaiselle Jacob van Westrupille. Lopputuloksissa Kivimäki sijoittui jaetulle yhdeksännelle sijalle seitsemän muun painijan kanssa. Kivimäki osallistui myös vuoden 1909 epävirallisiin EM-kilpailuihin, joissa hän sijoittui sarjassa yli 82,5 kg kuudenneksi.


title: Jussi Kivimäki

text: Kivimäki julistettiin kuolleeksi 15. joulukuuta 1976 ja kuolinpäiväksi määrättiin 1. tammikuuta 1976.


title: Oskari Mörö

text: Santtu Oskari Mörö (s. 31. tammikuuta 1993 Lohja) on suomalainen juoksija, jonka päälaji on 400 metrin aitajuoksu. Hän edustaa Esbo IF:ää. Aikaisemmin Mörö edusti Länsi-Uudenmaan Urheilijoita. Hänen valmentajanaan toimi kymmenen vuoden ajan, maaliskuuhun 2018 saakka Atte Pettinen, aiemmin lisäksi Jukka Heinänen. Mörö on yltänyt kahdesti EM-kilpailujen loppukilpailuun parhaana sijoituksenaan neljäs.


title: Oskari Mörö

text: Kalevan kisoissa Mörö on voittanut 400 metrin aitajuoksun SM-kultaa Lahdessa 2012, Kuopiossa 2014, Porissa 2015 ja Seinäjoella 2017. 400 metrillä hän saavutti hopeaa Oulussa 2016.


title: Oskari Mörö

text: Sisäratojen SM-kilpailuissa Mörö on saavuttanut 400 metrillä kultaa 2013 ja 2016 sekä hopeaa 2011.


title: Oskari Mörö

text: Mörö selviytyi Singaporen nuorten kesäolympialaisissa 2010 400 metrin aitajuoksussa loppukilpailuun. Loppukilpailussa hän juoksi alun perin viidenneksi ajalla 51,80, mutta hänet hylättiin hänen ylitettyään seitsemännen aidan sääntöjen vastaisesti. Alle 20-vuotiaiden EM-kilpailuissa Tallinnassa 2011 Mörö oli seitsemäs ajalla 51,06. Barcelonan alle 20-vuotiaiden MM-kisoissa 2012 hän eteni finaaliin kauden parhaalla suomalaisajalla 50,89. Finaalissa Mörö oli kuudes sivuten omaa ennätystään 50,80.


title: Oskari Mörö

text: Mörö kilpaili aikuisten maaottelussa ensimmäisen kerran Tampereen hallimaaottelussa 2011 sijoittuen 300 metrin aitajuoksussa kolmanneksi. Helsingin EM-kilpailuissa 2012 Mörö karsiutui alkuerissä kauden parhaalla ajallaan 51,59 s. Zürichin EM-kilpailuissa 2014 Mörö teki 400 metrin aitojen alkuerässä uuden ennätysaikansa 49,97. Välierässä hän juoksi uuden Suomen ennätyksen 49,08 ja eteni loppukilpailuun. Aitafinaalissa Mörö juoksi ajan 50,14 ja sijoittui kahdeksannelle sijalle. Seuraavana vuonna hän sijoittui kuudenneksi alle 23-vuotiaiden EM-kilpailuissa.


title: Oskari Mörö

text: Amsterdamin EM-kilpailuissa 2016 Mörö juoksi itsensä loppukilpailuun tekemällä välierässä kauden parhaan aikansa 49,37, joka samalla alitti myös Rion olympialaisten aikarajan Loppukilpailussa Mörö juoksi ajan 49,24 sijoittuen neljänneksi.


title: Oskari Mörö

text: Rion olympialaisissa 2016 Mörö juoksi alkuerässä uuden Suomen ennätyksen 49,04. Välierissä hän juoksi ajan 49,75 karsiutuen loppukilpailusta.


title: Carnival Is Forever

text: Carnival Is Forever on puolalaisen teknisen death metal -yhtyeen Decapitatedin viides studioalbumi, joka julkaistiin 12. heinäkuuta 2011.


title: Salla Paajanen

text: Salla Paajanen (s. 17. lokakuuta 1964 Kouvola) on suomalainen toimittaja, joka toimi vuosina 1996–2015 Yle TV2:n ajankohtaisohjelman "Ajankohtainen kakkonen" toimittajana ja juontajana. Syksyllä 2015 hän siirtyi Ylen alueellisten tv-uutisten yhdeksi juontajaksi.


title: Salla Paajanen

text: Ennen kaksi vuosikymmentä kestänyttä rupeamaansa "Ajankohtaisessa kakkosessa" Paajanen työskenteli kahdeksan vuotta Mainostelevision uutis- ja ajankohtaisohjelmissa, muun muassa ohjelmassa "Huomenta Suomi". Hän on työskennellyt myös muun muassa Kouvolan Sanomissa ja Radio 957:ssa. 1980-luvun alkupuolella hän kirjoitti paikallisuutisia Eteenpäin-lehteen ja avusti Yleisradion radion nuortenohjelmia.


title: Salla Paajanen

text: Paajanen kirjoitti ylioppilaaksi Kouvolan Lyseon lukiosta vuonna 1983, minkä jälkeen hän muutti Tampereelle opiskellakseen toimittajatutkintoa. Hän ei kuitenkaan suorittanut tutkintoaan loppuun. Hän on myös opiskellut shiatsuterapeutiksi.


title: Salla Paajanen

text: Paajanen on naimisissa Teivon raviradan toimitusjohtajan Kimmo Thunebergin kanssa ja hänellä on kolme omaa lasta sekä tytärpuoli.


title: Salla Paajanen

text: Paajasen 22-vuotias Lauri-poika menehtyi elokuussa 2012 tapahtuneessa onnettomuudessa jäätyään pohjoisesta kohti Tamperetta matkalla olleen junan alle Ylöjärvellä.


title: Jose Viitala

text: Jose Viitala (s. 15. kesäkuuta 1986) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta.


title: Jose Viitala

text: Viitala on kiinnitetty Kokkolan kaupunginteatteriin.


title: Makoto Yukimura

text: Yukimura syntyi Jokohamassa ja kävi Taman taideyliopistoa Tokion erillisalueessa Setagayassa. Hänellä on vaimo ja kolme lasta.


title: Diana Lewis

text: Diana "Mousie" Lewis (18. syyskuuta 1919 Asbury Park, New Jersey – 18. tammikuuta 1997 Rancho Mirage, Kalifornia) oli yhdysvaltalainen näyttelijä.


title: Diana Lewis

text: Lewis syntyi Asbury Parkissa, New Jerseyssä 18. syyskuuta 1919. Hänen sisarensa Maxine Lewis oli myös näyttelijä ja veljensä säveltäjä J. C. Lewis. Hän aloitti uransa 15-vuotiaana vuonna 1934 Paramount Picturesin elokuvissa ja hänen elokuvadebyyttinsä oli "Herttakuningas", jossa hänellä oli pieni sivurooli. Seuraavina vuosina hän näytteli tasaisesti elokuvissa usein sivurooleissa. Hän teki Buster Keatonin kanssa kaksi lyhytelokuvaa "Grand Slam Opera" vuonna 1936 ja "Love Nest on Wheels" vuonna 1937, joissa hänellä oli naispääosa.


title: Diana Lewis

text: Hänestä tuli Metro-Goldwyn-Mayerin sopimusnäyttelijä vuonna 1940. Hänen tunnetuimpia elokuviaan ovat komedia "Sehän käy kuin leikiten" (1934), komediamusikaali "Gold Diggers in Paris" (1938), Marxin veljesten lännenkomedia "Päivä lännessä" (1940) ja film noir "Väärin eletty vapaus" (1942), jossa hänen vastanäyttelijöinään oli Lana Turner ja Robert Taylor. "Väärin eletty vapaus" voitti yhden Oscar-palkinnon.


title: Diana Lewis

text: Lewis myös näytteli Andy Hardyn rakkaudenkohdetta Daphne Fowleria elokuvassa "Andy Hardy ja viattomuus" vuonna 1940, jossa näyttelivät myös Mickey Rooney ja Judy Garland. Lewisillä oli naissivurooli "Dr. Kildare"-filmatisoinnissa "The People vs. Dr. Kildare". Hänen muita vastanäyttelijöitä oli Marsha Hunt, Kathryn Grayson ja Lionel Barrymore. Hänen ohjaajinaan oli muun muassa Frank Borzage.


title: Diana Lewis

text: Jotkut hänen vähäisistä elokuvistaan menestyi hyvin ja Lewis sai suosiota. Lewisin viimeiseksi elokuvaksi jäi "Cry ‘Havoc’" vuodelta 1943, jossa hän näytteli yhdessä Joan Blondellin, Ann Sothernin ja Ella Rainesin kanssa. "Cry ‘Havoc’" -elokuvan jälkeen 24-vuotias Lewis päätti yhdeksän vuotta kestäneen uransa ja jäi eläkkeelle näyttelemisestä. Hän teki uransa aikana yhteensä 19 elokuvaa, joista kolme oli lyhytelokuvia.


title: Diana Lewis

text: Lewis sai 14. helmikuuta vuonna 2000 tähden Palm Springs Walk of Starsille, Palm Springsiin osoitteeseen 134 South Palm Canyon Drive.


title: Diana Lewis

text: 21-vuotias Lewis tapasi 48-vuotiaan William Powellin joulukuussa 1939 ja meni tämän kanssa naimisiin 6. tammikuuta vuonna 1940. Tämä liitto oli Powellille kolmas. Lewis ja Powell olivat tapailleet toisiaan vasta kolme viikkoa. Lewisillä on poikapuoli William David Powellin ensimmäisestä avioliitosta. He olivat naimisissa 44 vuotta aina Powellin kuolemaan maaliskuuhun 1984 asti. Diana ei mennyt enää naimisiin Williamin kuoleman jälkeen. Williamin poika teki itsemurhan vuonna 1968.


title: Diana Lewis

text: Diana Lewis kuoli 77-vuotiaana haimasyöpään 18. tammikuuta vuonna 1997 Rancho Miragessa, Kaliforniassa. Lewis haudattiin Powellin ja poikapuolensa William Davidin viereen Desert Memorial Parkin hautausmaalle Cathedral Cityyn, Kaliforniaan.


title: Diana Lewis

text: Lewis oli golf-järjestö LPGA:n pitkäaikainen tukija ja kunniajäsen. Hänen ja Williamin mukaan nimettiin golf-palkinto William and Mousie Powell Award, jota alettiin jakamaan vuodesta 1986 lähtien.


title: Pella (täsmennyssivu)

text: Pella voi viitata seuraaviin:


title: Kari Mokko

text: Kari Mokko (s. 26. joulukuuta 1966 Oulu) on suomalainen toimittaja, diplomaatti, viestintäjohtaja ja kuvataiteilija. Hän toimi maaliskuusta 2012 lokakuuhun 2014 pääministeri Jyrki Kataisen hallituksessa valtioneuvoston viestintäjohtajana.


title: Kari Mokko

text: Mokko työskentelee yksityiseen omaisuudenhoitoon keskittyneen Juha Hulkko Family Officen neuvonantajana vastuualueenaan yhteiskuntasuhteet ja viestintä. Mokko on myös IT-yritys Elektrobitin perustajana tunnetun Juha Hulkon johdolla kootun Äly On Tekoja -projektin projektipäällikkö . Äly On Tekoja -projekti osallistuu yhteiskunnallisten keskustelutilaisuuksien järjestämisen ja yrittäjien sparraamisen kautta ilmastonmuutoksen hillitsemiseen ja tekoälyn vastuullisen käytön edistämiseen .


title: Kari Mokko

text: Ennen siirtymistään valtioneuvoston viestintäjohtajaksi Mokko työskenteli vuodesta 2007 lehdistöneuvoksena Suomen suurlähetystössä Washingtonissa. Washingtonissa ollessaan Mokko perusti Yhdysvaltain hallinnon virkamiesten, poliitikkojen ja toimittajien lobbaamiseen keskittyneen suurlähetystön saunaseuran - Diplomatic Finnish Sauna Societyn. Lähes 300-jäsenisen saunaseuran toiminnasta raportoi mm The Washington Post.


title: Kari Mokko

text: Mokko oli vuosina 1990-1998 tv-toimittajana TV2:n Ajankohtaisessa kakkosessa. Syksystä 1998 kevääseen 2007 hän juonsi TV2:n ajankohtaisohjelmaa "Silminnäkijä". Hän toimi myös ohjelman tuottajana, aluksi ulkomaan raporttien osalta vuosina 1998–2002 ja vuodesta 2002 koko ohjelman. Mokko erikoistui toimittamaan ajankohtaisraportteja maailman eri sota- ja kriisialueilta muun muassa Afganistanissa, Ruandassa ja Sudanin Darfurissa.ef. Hänet on palkittu työstään "Silminnäkijässä". Yhdysvaltain armeijan School of the Americas -koulutuskeskuksesta kertova raportti "Kuoleman korkeakoulu", jonka hän teki vuonna 1998, sai Koura-palkinnon.


title: Kari Mokko

text: Mokko on koulutukseltaan filosofian maisteri. Hän opiskeli vuosina 1986–1989 Oulun yliopistossa.


title: Kari Mokko

text: Mokko piti ensimmäisen oman taidenäyttelynsä espoolaisessa Galleria Aarnissa syyskuussa 2016


title: Kari Mokko

text: Mokko elää avoliitossa kansanedustaja Maria Guzeninan kanssa.


title: Tommy Ford

text: Tommy Ford (s. 20. maaliskuuta 1989) on yhdysvaltalainen alppihiihtäjä, joka edustaa Mt. Bachelor Sports Education Foundationia.


title: Tommy Ford

text: Nuorten MM-kilpailuissa vuonna 2009 Ford voitti pujottelussa hopeaa. Maansa mestaruuskisoissa hän on saavuttanut viisi kultamitalia vuosien 2010 ja 2012 aikana. Ensimmäisissä aikuisten arvokisoissaan, Vancouverin olympialaisissa 2010 hän oli suurpujottelussa 26:s. Garmisch-Partenkirchenin MM-kilpailuissa 2011 Ford sijoittui supersuurpujottelussa 14:nneksi ja Vailin / Beaver Creekin MM-kilpailuissa 2015 suurpujottelussa 19:nneksi.


title: Tommy Ford

text: Fordin ensimmäinen kilpailu alppihiihdon maailmancupissa oli Söldenin suurpujottelussa 25. lokakuuta 2009. Ensimmäisen pistesijansa hän saavutti joulukuussa 2009 Alta Badian suurpujottelussa oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Beaver Creekin suurpujottelussa joulukuussa 2017. Parhaimmillaan hän on sijoittunut viidenneksi Alta Badian suurpujottelussa joulukuussa 2018.


title: Markus Vogel

text: Markus Vogel (s. 12. tammikuuta 1984) on sveitsiläinen alppihiihtäjä, joka kilpailee tekniikkalajeissa.


title: Markus Vogel

text: Maansa mestaruuskisoissa Vogel voitti kultaa pujottelussa vuonna 2010. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Vogel sijoittui pujottelussa 27:nneksi.


title: Markus Vogel

text: Vogelin ensimmäinen kilpailu alppihiihdon maailmancupissa oli Adelbodenin pujottelussa 6. tammikuuta 2008. Ensimmäisen pistesijansa hän saavutti tammikuussa 2009 Kitzbühelin pujottelussa oltuaan 19:s. Parhaimmillaan Vogel on sijoittunut maailmancupissa kuudenneksi Madonna di Campiglion pujottelussa joulukuussa 2012.


title: Veronika Staber

text: Veronika Staber (s. 24. heinäkuuta 1987) on saksalainen alppihiihtäjä, joka kilpailee tekniikkalajeissa.


title: Veronika Staber

text: Maansa mestaruuskisoissa Staber on saavuttanut kaksi kultamitalia suurpujottelussa vuosina 2006 ja 2011. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Staber sijoittui suurpujottelussa 30:nneksi.


title: Veronika Staber

text: Staberin ensimmäinen kilpailu alppihiihdon maailmancupissa oli Ofterschwangin suurpujottelussa 3. helmikuuta 2006. Ensimmäisen pistesijansa hän saavutti marraskuussa 2006 Levin pujottelussa oltuaan 27:s. Parhaimmillaan Staber on sijoittunut maailmancupissa 12:nneksi Arber-Zwieselin suurpujottelussa 6. helmikuuta 2011.


title: Marianne Kaufmann-Abderhalden

text: Marianne Kaufmann-Abderhalden (o.s. Abderhalden, s. 1. huhtikuuta 1986) on sveitsiläinen alppihiihtäjä.


title: Marianne Kaufmann-Abderhalden

text: Nuorten MM-kilpailuissa vuonna 2006 Kaufmann-Abderhalden voitti syöksylaskussa kultaa. Schladmingin MM-kilpailuissa 2013 hän oli superalppiyhdistetyssä 14:s. Maansa mestaruuskisoissa hän saavutti kaksi kultamitalia vuonna 2011.


title: Marianne Kaufmann-Abderhalden

text: Kaufmann-Abderhaldenin ensimmäinen kilpailu alppihiihdon maailmancupissa oli Åren syöksylaskussa 15. maaliskuuta 2006, jossa hän sijoittui 27:nneksi. Ensimmäisen palkintokorokepaikkansa Kaufmann-Abderhalden saavutti maaliskuussa 2010 kotimaassaan Crans Montanassa lasketussa syöksylaskussa, jossa hän sijoittui kolmanneksi. Hän oli kolmas myös Lake Louisen syöksylaskussa joulukuussa 2012. Joulukuussa 2013 hän sijoittui toiseksi Lake Louisen syöksylaskussa ja saavutti ensimmäisen voittonsa Val d’Isèren syöksylaskussa. Tammikuussa 2014 hän oli toinen Cortina d'Ampezzon syöksylaskussa. Hän sijoittui kauden 2013–2014 syöksylaskucupissa viidenneksi.


title: Kakkosen kausi 2005

text: Kakkonen on Suomen jalkapallon kolmanneksi korkein sarjataso. Kaudella 2005 sarja pelattiin neljässä lohkossa kaksinkertaisena sarjana. Ykköseen nousivat Vasa IFK, Jippo ja Klubi 04.


title: Kakkosen kausi 2005

text: Etelä- ja itälohkon sekä länsi- ja pohjoislohkon voittajat karsivat keskenään suorasta noususta Ykköseen. Parien hävinneet osapuolet karsivat noususta Ykkösen sijoille 11–12 sijoittuneiden joukkueiden kanssa. Lohkoista putosivat sijoille 11–12 sijoittuneet joukkueet suoraan Kolmoseen. Sijalle 10 sijoittuneet joukkueet karsivat keskenään paikasta Kakkoseen.


title: Kakkosen kausi 2005

text: Lohko aloitettiin 12 joukkueen voimin, mutta Forssan Jalkapalloklubi luopui paikastaan toukokuun lopulla, ja sen otteluiden tulokset ja tilastot mitätöitiin.


title: Kakkosen kausi 2005

text: 1. vaiheJippo nousi Ykköseen yhteismaalein 2–1VIFK nousi Ykköseen yhteismaalein 3–2


title: Kakkosen kausi 2005

text: 2. vaiheFC Hämeenlinna säilytti Ykkösen paikkansa yhteismaalein 7–1Klubi 04 nousi Ykköseen vierasmaalisäännöllä. FCV säilytti paikkansa Kakkosessa yhteismaalein 3–1Virkiä säilytti paikkansa Kakkosessa yhteismaalein 6–3


title: Kakkosen kausi 2005

text:
15 maalia:
14 maalia:
13 maalia:
12 maalia:
10 maalia:
8 maalia:
12 maalia:
10 maalia:
9 maalia:
8 maalia:
7 maalia:


title: Kakkosen kausi 2005

text:
11 maalia:
10 maalia:
9 maalia:
8 maalia:
7 maalia:
15 maalia:
13 maalia:
12 maalia:
11 maalia:
10 maalia:


title: Vihermittari

text: Vihermittari ("Thalera fimbrialis") on vihermittareihin kuuluva keskikokoinen vihreä perhoslaji, jota tavataan laajalla alueella Euroopassa ja Aasiassa. Suomessa vihermittari on harvinainen etelärannikon laji, joka on havaittu maan nykyisten rajojen sisäpuolelta ensimmäisen kerran vuonna 1955. Lajin tyypillistä elinympäristöä ovat levinneisyysalueen pohjoisosassa erilaiset rämeet, etelässä taas hiekkadyynialueet ja soraiset rannat. Vuoristoalueilla perhosta tavataan myös vuoristoniityillä.


title: Vihermittari

text: Vihermittarin lentoaika ajoittuu Suomessa heinä-elokuulle, etelässä lento alkaa yleensä aikaisemmin. Lajin naaraita voi nähdä ilmassa päivälläkin, koiraat lentelevät yleensä iltaisin ja öisin. Laji talvehtii keskenkasvuisena toukkana, jonka pääasiallinen ravintokasvi on kanerva, mutta toukkien on havaittu syövän myös esimerkiksi mustikkaa, siankärsämöä, piikkihernettä, ja ketomarunaa. Suomessa ja esimerkiksi Saksassa laji on luokiteltu erittäin uhanalaiseksi, ja muun muassa Englannissa laji on rauhoitettu. Vihermittarin suurimmat uhat ovat elinympäristöjen häviäminen ja umpeenkasvu.


title: Vihermittari

text: Vihermittari on keskikokoinen mittariperhonen, ja sen siipien kärkiväli on noin 25–31 millimetriä. Pohjois-Euroopan yksilöt ovat usein pienempiä kuin Etelä-Euroopan yksilöt. Lajin siivet ovat väriltään heikon kellertävän vihreät, ja ne muuttuvat yksilön vanhetessa ruskehtavan kellertäviksi. Vastakuoriutuneen yksilön siivet ovat kirkkaan vihreät. Siipien poikkiviirut mutkittelevat heikosti, ja niiden väliin jäävä keskisarake on takaa selvästi kapeampi kuin edestä. Siipien ripsissä on selviä punertavia täpliä, jotka kuitenkin puuttuvat "f. moskovita" -värimuodolta. Takasiipien reunan keskiosassa on selvä kolo ja sen vieressä selvä ulkonema. Koiraan tuntosarvet ovat kaksoiskampahampaiset. Naaraan tuntosarvien hampaat ovat lyhyet. Molemmilla sukupuolilla pään suuosien huulirihmat ovat hyvin lyhyet.


title: Vihermittari

text: Alalaji "T. f. magnata" on kuvioinneiltaan hieman nimialalajista poikkeava. Sen siipien poikkiviirut ovat sekä siipien ylä- että alapinnoilla selvästi heikommat kuin nimialalajilla. Lisäksi "magnata"-alalajin yksilöiden siipien kärkiväli on hieman nimialalajia pidempi, noin 27–35 millimetriä. Muuten alalajit ovat rakenteeltaan toisiaan vastaavia.


title: Vihermittari

text: Vihermittarin muna on sukkulamainen, ja se kaventuu kohti kärkeä. Munan päässä on parikymmentä harjannetta. Aluksi munat ovat vihertäviä, mutta vanhemmiten ne muuttuvat punertavan tai tumman ruskeiksi ja yläosastaan kellertäviksi. Vihermittarin toukat ovat täysikasvuisina 28–30 millimetrin mittaisia. Niiden kyljet ovat vihertävän keltaiset, ja selän keskellä kulkee vaalean- tai purppuranpunainen viiva, joka voi olla myös katkonainen. Ruumiin ensimmäinen jaoke on venynyt kahdeksi pitkäksi, punertavan ruskeaksi sarveksi, jotka ulottuvat toukan pään yli. Myös vihreä pää on kaksijakoinen. Toukan perä on ruskea. Kotelo on väriltään kellanvalkoinen tai joskus vihertävä, selkäpuoleltaan se on toisinaan punertava. Kotelossa on lisäksi paksuhko musta keskiviiva ja pieniä rusehtavia pilkkuja. Siipien paikoissa on runsaasti mustia suonia. Kotelon peräkärki on pitkä, ja siinä on runsaasti pieniä, koukkupäisiä sukasia.


title: Vihermittari

text: Vihermittarin voi sekoittaa erityisesti neljään muuhun vihermittareihin kuuluvaan perhoseen: kanervamittariin, pilkku- ja laikkupussimittariiin sekä lehvämittariin. Kanervamittari elää samanlaisilla elinpaikoilla kuin vihermittari, mutta se on vihermittaria huomattavasti pienempi ja tasavärisempi. Pussimittareista lajin erottaa takasiiven kolosta, joka puuttuu pilkku- ja laikkupussimittarilta. Lisäksi pilkkupussimittarin siipiripset ovat yksiväriset. Eniten sitä muistuttava laji on Suomessa harvinainen lehvämittari, josta vihermittarin erottaa kuitenkin esimerkiksi koiraan tuntosarvien muodon perusteella. Lisäksi vihermittarin etusiipien keskisarake kapenee takareunasta, kun taas lehvämittarilla sarake on tasaleveä. Myös Itä-Aasiassa tavataan kahta vihermittarin sukuun kuuluvaa samanlaista lajia "Thalera chlorosaria" ja "Thalera lacerataria".


title: Vihermittari

text: Vihermittaria tavataan Euroopasta Siperiaan. Lajin levinneisyysalue ulottuu lännessä Pyreneiden niemimaalle, luoteessa Englantiin ja pohjoisessa Fennoskandian eteläosiin. Idässä lajia tavataan muun muassa Venäjällä aina Etelä-Siperiaan asti, Turkissa, Kazakstanissa ja Iranissa. Keskiaasialaiset ja iranilaiset populaatiot kuuluvat "T. f. magnata" -alalajiin, mutta muualla tavataan nimialalajia "T. f. fimbrialis". Euroopassa lajia on tavattu edellä mainittujen alueiden lisäksi ainakin kaikista Baltian maista, Tanskasta, Saksasta, Ranskasta, Puolasta, Unkarista, Alankomaista, Belgiasta, Romaniasta ja Kroatiasta.


title: Vihermittari

text: Suomessa vihermittari on hyvin harvinainen eteläisen saaristo- ja rannikkoalueen perhonen. Nykyisen Suomen alueelta lajia on tavattu ensimmäisen kerran vuonna 1955 Helsingistä. Ennen toista maailmansotaa vihermittarista on tehty havaintoja myös sittemmin Neuvostoliitolle luovutetulta Tytärsaarelta, Pien-Tytärsaarelta ja Karjalankannakselta muun muassa Terijoelta.. Ensimmäiset havainnot kotimaisesta kannasta eli täällä talvehtineista yksilöistä ovat vuodelta 1961. Useimmat havainnot ovat kuitenkin todennäköisesti varsinaisilta levinnäisalueiltaan tuulen mukana harhautuneita yksilöitä, jotka ovat kulkeutuneet Suomenlahden yli. Vuoteen 2000 mennessä kerätyn havaintoaineiston perusteella vihermittaria on tavattu viidessä Suomen luonnonmaantieteellisessä maakunnassa: Varsinais-Suomessa, Uudellamaalla, Etelä-Karjalassa, Etelä-Hämeessä ja Etelä-Savossa.


title: Vihermittari

text: Niistä mittarilajeista, jotka levinneisyysalueensa ydinalueilla ovat erilaisten kuivien niittyjen lajeja, useat esiintyvät pohjoisessa pääsääntöisesti erilaisissa suoympäristöissä. Siksi Suomen ja esimerkiksi Liettuan vakinaiset vihermittarikannat elävät pääosin avoimilla rämeillä, erityisesti rahkarämeillä ja -nevoilla. Lisäksi yksilöitä on Suomessakin tavattu erilaisilla kuivilla kankailla, kuten harju- ja paloalueilla. Muualla levinneisyysalueellaan vihermittari pitää elinpaikkanaan yleensä avoimia, hiekkaisia ympäristöjä, kuten hiekkadyynialueita tai soraisia rantoja. Myös luovutettujen Tytärsaarten ja Karjalankannaksen populaatiot elävät tällaisessa ympäristössä. Lisäksi kalkkipitoiset ympäristöt kuten kalkkiniityt ovat lajin tyypillistä elinaluetta. Vuoristoalueilla lajia tavataan myös vuoristoniityillä, korkealla merenpinnan yläpuolella. Alpeilla, Apenniineilla ja Balkanvuorilla vihermittareita on tavattu 1 400 metrin korkeudessa, Espanjan Sierra Nevadalla 1 600 metrissä ja Pohjois-Iranissa jopa 3 100 metrin korkeudessa.


title: Vihermittari

text: Lajin lentoaika Suomessa ja lähialueilla ajoittuu heinäkuun jälkipuoliskolle. Englannissa ja Keski-Euroopassa lentoaika voi alkaa jo kesäkuun puolella, ja se jatkuu aina elokuun alkupuolelle asti, mutta viimeisiä yksilöitä voidaan nähdä vielä elokuun lopullakin. Vihermittarin koiraat ovat lennossa pääosin auringonlaskun aikaan ja öisin, kun taas naaraat voivat olla lennossa päiväsaikaankin. Häirittynä molemmat sukupuolet lähtevät herkästi lentoon päiväsaikaan, erityisesti pilvisellä säällä. Lentotapa on hidas ja lepatteleva, ja yleensä lajin yksilöt lentävät melko matalalla, aivan varpukasvillisuuden yläpuolella. Englannissa lajin on havaittu suosivan lepopaikkanaan heinäkauran varsia. Lajia tavataan useimmiten harvalukuisena, mutta sopivilla elinpaikoilla voi toisinaan havaita lennossa useampiakin yksilöitä.


title: Vihermittari

text: Vihermittaritoukkien pääasiallinen ravintokasvi Suomessa on kanerva ja toisinaan mustikka. Toukkien on muualla levinneisyysalueella havaittu syövän myös siankärsämöä, piikkihernettä, ketomarunaa, kangasajuruohoa, kultapiiskua, kuismaa ja muita ruohokasveja. Levätessään toukat kiinnittyvät kasvin varteen oksamaiseen asentoon siten, että vain ruumiin viimeinen jaoke on kiinni kasvissa. Tämän tarkoitus on, että saalistaja ei havaitse niitä niin helposti.


title: Vihermittari

text: Vihermittarilla on vuodessa pääsääntöisesti vain yksi sukupolvi. Etelä-Saksassa ja yleisemmin Alppien alueella on kuitenkin tehty havaintoja myös pienikokoisemmasta toisesta sukupolvesta, joka lentää elokuun lopulta syyskuun alkuun, Italiassa jopa lokakuun puoliväliin. Alppialueen lisäksi Kroatiassa on tehty havaintoja aikuisista ensimmäisen sukupolven yksilöstä jo toukokuussa. Lajin toukka talvehtii keskenkasvuisena, joten toukkia tavataan elokuun lopusta kesäkuuhun. Talvehtiminen tapahtuu pääsääntöisesti maassa, usein puuvartisten ravintokasvien versojen seassa. Toukat koteloituvat hentoon kotelokehtoon karikkeeseen tai kuivuneiden lehtien sekaan. Joskus kotelokehto voi olla punottu elävistä kanervanversoista.


title: Vihermittari

text: Vihermittarilla on kirjallisuuden mukaan ainakin yksi siihen erikoistunut loinen: "Syspasis rufinus" -loispistiäinen, jonka loisinnasta on havainto Azerbaidžanista.


title: Vihermittari

text: Suomessa vihermittari on luokiteltu erittäin uhanalaiseksi. Vielä vuosien 1990 ja 2000 arvioinneissa laji oli luokiteltu vaarantuneeksi. Luokituksen kiristymisen syynä ei kuitenkaan ole ollut lajin harvinaistuminen, vaan uhanalaisuuden kriteerien muutos arviointien välillä. Vuoden 2010 luokituksen mukaan lajin esiintymisalue Suomessa on alle 500 neliökilometriä ja se on voimakkaasti pirstoutunut. Arvioinnin perusteella sekä elinalueen pinta-ala että niillä elävien populaatioiden koot pienenevät tulevaisuudessa. Suurimmat uhkatekijät lajille ovat avoimien elinympäristöjen umpeenkasvu ja soiden ojittaminen. Suomessa laji elää ilmastollisella pohjoisrajallaan, joten ilmastonmuutos voi vaikuttaa vihermittarinkin levinneisyyteen. Kaikesta huolimatta Kymenlaakson alueella tehtyjen tutkimusten perusteella vihermittarin kanta ainakin kyseisellä alueella on vakaa. Suojelualueista vihermittarilla on elinvoimainen kanta muun muassa Stormossenin aarnialueella Hangossa sekä Valkmusan kansallispuistossa.


title: Vihermittari

text: Iso-Britanniassa vihermittari on rauhoitettu. Siitä huolimatta lajin kanta on taantunut, ja sitä esiintyy vain Kentin kreivikunnassa yhdellä pienellä alueella, Dungenessin niemellä sijaitsevan ydinvoimalan läheisyydessä. Saksassa vihermittari on Suomen tavoin luokiteltu erittäin uhanalaiseksi. Uhanalaisuuden syynä on Saksassakin avoimien ympäristöjen umpeenkasvu sekä niittyjen rehevöityminen ja turismi. Vain Alppien lounaisosissa, jossa edelleen on laajoja avoimia alueita, vihermittarin kannat ovat säilyneet vakaina. Lisäksi ainakin Norjassa laji on luokiteltu vaarantuneeksi, vastaavista syistä kuin Suomessa. Muualla Euroopassa, kuten esimerkiksi Alankomaissa ja Belgiassa, laji on yleensä harvinainen mutta ei uhanalainen.


title: Vihermittari

text: Lajin vuonna 1763 kuvannut Giovanni Antonio Scopoli sijoitti vihermittarin alun perin sukuun "Phalaena", joka ei kuitenkaan enää ole validi tieteellinen nimi. Tästä syystä Jacob Hübner siirsi vihermittarin nykyiseen sukuunsa "Thalera" vuonna 1823.. Suvun nimi tulee kreikan sanasta θαλερος, "thaleros", joka tarkoittaa nuorekasta, tuoretta ja rehevää. Sanalla viitataan suvun perhosten siipien kirkkaan vihreään väriin. Lajinimi "fimbrialis" puolestaan tulee latinan sanasta "fimbriae", joka tarkoittaa ripsiä tai tupsuja. Nimen pohjana ovat vihermittarin siipien punatäpläiset siipiripset. Perhosen väriin viittaa myös esimerkiksi lajin englanninkielinen nimi "Sussex Emerald", ”Sussexin smaragdi”. Lajin ranskankieliset nimet "la Phalène du Buplèvre" ja "la Phalène du Thym" (”jänönputken ja timjamin perhonen”) taas kuvaavat lajin ravintokasveja ja saksankielinen nimi "Magerrasen-Grünspanner" (”kalkkiniittyjen vihermittari”) lajin elinympäristöä.


title: Vihermittari

text: Ensimmäisessä suomenkielisessä perhoskirjassa, vuonna 1900 ilmestyneessä J. E. Aron "Suomen perhoset" -teoksessa, vihermittarille ei ollut annettu vielä suomenkielistä nimeä, sillä lajia ei vielä tuolloin ollut tavattu maan rajojen sisäpuolelta. Nykyään "Jodis"-sukuun kuuluvat koivu- ja mustikkalehtomittari sekä "Chlorissa"-sukuun kuuluva kanervamittari oli Aron teoksessa kuitenkin luokiteltu samaan ”lehtomittarien” "Nemoria"-sukuun kuin vihermittari. Seuraava kattava julkaisu Suomen perhosista ilmestyi 1930- ja 1940-luvuilla "Suomen eläimet" -kirjasarjassa, jonka viides osa "Mittarit" ilmestyi 1946. Siinä lajille oli jo annettu nimi, "hampainen lehtomittari". Tämä nimi oli todennäköisesti joko teoksen kirjoittajan K. J. Vallen tai suomalaista hyönteisnimistöä 1930-luvulla kehittäneen ja uudistaneen Uunio Saalaan ja hänen työtoveriensa käsialaa. Vihermittari oli kirjassa samalla siirretty nykyiseen, "lehtomittareiksi" nimettyyn "Thalera"-sukuunsa. Samaan sukuun oli lisätty myös koivu- ja mustikkalehtomittari. Nyt "kanervanlehtomittareiksi" nimettyyn "Nemoria"-sukuun oli kirjassa jätetty pelkkä kanervamittari.


title: Vihermittari

text: Nykyisen nimensä vihermittari sai 1980-luvulla, kun Suomen Perhostutkijain Seuran julkaisemaa "Suomen perhoset" -kirjasarjaa varten Suomessa tavattujen mittareiden nimistöä uudistettiin. Uusi nimistö perustui pääosin Vallen edellä mainitussa "Suomen eläimet" -sarjassa käyttämiin nimimuotoihin, mutta joillekin lajeille haluttiin antaa esimerkiksi kieliasultaan uudenaikaisemmat, lyhyemmät tai kuvaavammat nimet. Tässä yhteydessä nimistötyöstä päävastuussa ollut Kauri Mikkola muutti hampaisen lehtomittarin nimen yksinkertaisesti vihermittariksi. Tästä nimiuudistuksesta huolimatta osassa myöhempää suomenkielistä kirjallisuutta lajista on käytetty myös nimeä "vihreämittari".


title: Bernhard Heisig

text: Bernhard Heisig (31. maaliskuuta 1925 Breslau (nyk. Wrocław Puolassa), Saksa – 10. kesäkuuta 2011 Strodehne, Brandenburg, Saksa) oli saksalainen taidemaalari. Häntä pidetään yhtenä Saksan merkittävimmistä taiteilijoista.


title: Bernhard Heisig

text: Heisig käsittelee taiteessaan paitsi Saksan syyllisyyttä ja menneisyyttä, myös omaa menneisyyttään, sillä hän liittyi 17-vuotiaana SS-joukkoihin. Hän oli Saksan jaon vuodet itäsaksalainen ja käsittelee töissään tätäkin teemaa. Hänet leimattiin tuolloin lännessä Itä-Saksan valtiontaiteilijaksi. Suhtautuminen oli ristiriitaista. Hän kuitenkin irrottautui tyylillisesti sosialistisesta realismista.


title: Bernhard Heisig

text: Heisig toimi 1960-luvulla muutaman vuoden Leipzigin taidekorkeakoulun rehtorina, mutta hänen esittämänsä kritiikki itäsaksalaisen taiteen tilasta johti irtisanomiseen. 1970-luvulla hän perusti Wolfgang Mattheuerin ja Werner Tübken kanssa Leipzigin koulukunnan. Sillä on ollut vaikutusta nykyiseenkin maineikkaaseen Leipzigin koulukuntaan. Hän toimi jälleen samassa rehtorin tehtävässä vuosina 1976-1987. Hänet kutsuttiin Kasselin nykytaiteen näyttely Documentaan vuonna 1977. Häneltä tilattiin teos Berliinin valtiopäivätaloon Saksojen yhdistyessä, mitä DDR:stä länteen siirtyneet taiteilijat arvostelivat.


title: Pamir (täsmennyssivu)

text: Pamir voi tarkoittaa ainakin seuraavia:


title: Cathrine Larsåsen

text: Cathrine Larsåsen (s. 5. joulukuuta 1986) on norjalainen seiväshyppääjä. Hän on voittanut Norjan mestaruuden ulkoradoilla vuosina 2004–2013.


title: Cathrine Larsåsen

text: Larsåsenilla on hallussaan seiväshypyn Norjan ennätys sekä sisä- että ulkoradoilla. Hän ylitti ulkoradoilla 440 cm Kööpenhaminassa 7. elokuuta 2011. Hän on lisäksi ylittänyt kahdesti 435 cm, sekä Barcelonan EM-kilpailujen 2010 karsinnassa että finaalissa. Finaalissa hän sijoittui kahdeksanneksi. Hallissa hän on hypännyt 441 Steinkjerissa helmikuussa 2012.


title: Cathrine Larsåsen

text: Vuonna 2009 Larsåsen karsiutui Torinossa pidettyjen sisäratojen EM-kilpailujen finaalista hypättyään karsinnassa 405 cm. Vuonna 2011 Pariisin sisäratojen EM-kilpailuissa hän oli karsinnan 17:s tuloksella 415 cm. Saman vuoden Daegun MM-kilpailuissa hän jäi karsinnassa ilman tulosta. Helsingin EM-kilpailuissa 2012 ja Göteborgin EM-hallikilpailuissa 2013 hän karsiutui loppukilpailusta.


title: Ruostevarpuspöllö

text: Ruostevarpuspöllö ("Glaucidium brasilianum") on pieni pöllöjen heimoon kuuluva lintulaji. Sitä tavataan Amerikan mantereella seuraavissa maissa: Argentiina, Belize, Brasilia, Costa Rica, Ecuador, El Salvador, Guatemala, Guyana, Honduras, Kolumbia, Meksiko, Nicaragua, Panama, Paraguay, Peru, Ranskan Guayana, Suriname, Trinidad ja Tobago, Uruguay ja Yhdysvallat. Esimerkiksi Trinidadissa on tästä pöllöstä kotoperäisiä alalajeja. Tuoreet geneettiset tutkimukset ovat osoittaneet huomattavia eroja eri alueiden ruostevarpuspöllöissä, ja esimerkiksi pohjoista "ridgwayi"-ryhmää pidetään toisinaan eri lajina "Glaucidium ridgwayi". Lajin eteläisellä levinneisyysalueella se on jokseenkin yleinen puoliavoimissa metsäisissä elinpiireissä.


title: Ruostevarpuspöllö

text: Lajin elinpiiriä ovat subtrooppiset ja trooppiset kuivat ja kosteat alavat metsät, kuivat pensastot ja pensastot korkeilla vuoristoalueilla.


title: Ruostevarpuspöllö

text: Ruostevarpuspöllö on kolopesijä, joka munii puun tai pylväskaktuksen koloon 3–5 valkoista munaa. Se hautoo 28 päivää, ja poikaset ovat lentokykyisiä 27–30 päivän kuluttua.


title: Ruostevarpuspöllö

text: Ruostevarpuspöllö on pieni, yleensä noin 15 cm:n kokoinen tukeva lintu, jolla on suhteettoman suuret kynnet. Päässä on pitkänomaisia valkoisia tai vaaleanruskeita täpliä tai juovia, siipien peitinsulissa on valkoisia täpliä, ja linnun alapuoli on voimakkaan raitainen. Naaman yläpuolella sillä on selvät kulmakarvat. Niskassa on kaksi silmätäplää. Muuten sen yleisväri vaihtelee hyvin paljon, harmaanruskeasta, jolla on mustavalkoinen pyrstö, voimakkaan ruosteenpunaiseen, jossa on yksivärinen ruosteenruskea pyrstö.


title: Ruostevarpuspöllö

text: Sukupuolet ovat samanlaisia, mutta naaras on vähän suurempi ja usein punertavampi. Lintu lentää matalalla lähellä maata ja tekee pitkiä syöksyjä.


title: Ruostevarpuspöllö

text: Tämä laji on hämärälintu, mutta saalistaa usein päivälläkin. Sen voi havaita helposti sitä kiusaavista pikkulinnuista, kun se istuu puussa. (Yhtä pöllöä on nähty kiusaamassa 40 lintua 11 lajista). Se saalistaa erilaisia lintuja, sisiliskoja, pieniä nisäkkäitä ja hyönteisiä.


title: Ruostevarpuspöllö

text: Sen ääni on viheltävä "huu-huu-huu-huu", yleensä E-mollissa. Sitä on helppo matkia, ja lintujentarkkailijat käyttävät sitä houkutellakseen pikkulintuja, jotka kiusaavat varpuspöllöjä.


title: Ruostevarpuspöllö

text: Pohjoisin alalaji "cactorum", on Yhdysvaltojen vaarantuneita lajeja koskevassa laissa ESA määritelty vaarantuneeksi lajiksi. Tällä tarkoitetaan sen määrää Yhdysvaltojen Keski-Arizonan eteläosassa, missä se ulottuu rajan yli Meksikossa Sonorassa. Se poistettiin listasta 2006.


title: Ruostevarpuspöllö

text: Syy siihen on elinalueiden vähentyminen ja Cenchrus ciliaris -heinä, joka syttyy helposti palamaan, ja palo leviää kaktuksiin jolloin pöllön tärkeimmät elinpiirit tuhoutuvat.


title: Ruostevarpuspöllö

text: Sillä on kaksitoista alalajia:


title: Wu Zetian

text: Wu Zetian (, pinyin: Wǔ Zétiān) oli Kiinan historian ainoa naispuolinen keisari. Hän hallitsi 14 vuotta (690-705) Zhou-dynastian (周朝) nimessä keisarinnana, mutta teknisesti aloitti miehensä sairastumisen jälkeen vuonna 660. Hän hallitsi myös leskikeisarinnana 683-690. Historioitsijat ovat arvostelleet hänen nousuaan ja valtakauttaan, mutta mielipiteet ovat muuttuneet 1950-luvun ja uusien löytöjen jälkeen jotka tukevat myös teoriaa siitä että hänen valtakaudellaan oli kukoistusta ja kansainvälisyyttä. Zetianin valitseman naispuolisen avustajan hauta oli tarkoituksellisesti tuhottu, eikä ajan historioitsijoiden kirjoituksetkaan todennäköisesti ole aivan objektiivisia.


title: Wu Zetian

text: Wu Zetian syntyi Lizhoussa (利州) vuonna 624. Hänen isänsä Wu Shihuo oli puutavara-alalla perhe oli melko varakas. Wu Zetian oli vahvamielinen lapsi, eikä halunnut viettää aikaansa käsitöiden parissa muiden yläluokan tyttärien tapaan. Sen sijaan häntä kiinnosti kirjallisuus, josta hän sai tietoa politiikasta.


title: Wu Zetian

text: Wu Zetian pääsi Tang-palatsiin 13-vuotiaana ja hänestä tuli keisari Taizongin jalkavaimo. Keisarin kuoltua Wu Zetian lähetettiin luostariin elämään buddhalaisnunnana, kuten muutkin entiset jalkavaimot. Uusi keisari kutsui hänet kuitenkin takaisin palatsiin ja otti hänet omaksi jalkavaimokseen. Wu Zetian onnistui syrjäyttämään keisarinna Wangin ja sai hänen asemansa uutena keisarinnana.


title: Wu Zetian

text: Wu Zetian keräsi paljon vaikutusvaltaa, ja keisari Gaozongin hallituskauden loppuvaiheessa hän teki suurimmaksi osaksi päätökset. Hän käytti julmia ja häikäilettömiä keinoja asemansa pitääkseen. Hän murhautti kylmäverisesti jopa omia lapsiaan sekä lukemattomat määrät muita alamaisiaan hallintokautensa aikana. Zetian sai myös kansan puolelleen rakennusprojekteillaan, joihin sisältyy mm. suuri pagoda Chang'anissa (nyk. Xi'an) jossa hän hallitsi ja 17-metrinen buddha Fengxian-luolassa; hän avoimesti nosti buddhalaisuuden silloin hallitsevan taolaisuuden ylle.


title: Wu Zetian

text: Wu Zetian kuoli 82-vuotiaana joulukuussa 705. Hänet haudattiin keisari Gaozongin viereen Qianling-hautaan, joka sijaitsee Xi’anin kaupungissa.


title: Lännentulppaanipuu

text: Lännentulppaanipuu ("Liriodendron tulipifera") on Pohjois-Amerikan itäosista kotoisin oleva suurikokoinen, kesävihanta puu, joka kuuluu tulppaanipuiden sukuun ja magnoliakasvien heimoon. Sillä on näyttävät, tulppaaninkukan muotoiset lehdet ja kukat, ja se on yksi kookkaimmaksi kasvavista lehtipuulajeista luontaisella levinneisyysalueellaan. Sen puuainesta hyödynnetään monipuolisesti huonekalu- ja rakennusteollisuudessa, ja se on valittu sekä Indianan että Tennesseen osavaltiopuuksi. Se on läheistä sukua kiinantulppaanipuulle, josta sen erottaa parhaiten matalammin liuskoittuneiden lehtien perusteella.


title: Lännentulppaanipuu

text: Lännentulppaanipuu on nopeakasvuinen ja pitkäikäinen puu, joka alkaa tuottaa siementä 20–30 vuoden ikäisenä ja pystyy jatkamaan siementuotantoa yli 200 vuoden ajan. Sen keskimääräinen elinikä on 200–250 vuotta, mutta se voi elää yli 300 vuoden ikäiseksikin. Yleensä se kasvaa 30–45 metriä korkeaksi ja rinnankorkeusläpimitaltaan 60–150 senttimetriä paksuksi. Suurimmat luonnosta löydetyt puuyksilöt ovat olleet yli 60 metriä korkeita ja 3 metriä paksuja.


title: Lännentulppaanipuu

text: Lännentulppaanipuulla on suora, korkealle oksaton runko, leveän pylväsmäinen latvus, syvälle ulottuva pääjuuri ja useita vahvoja sivujuuria, jotka levittäytyvät kauas sen ympärille. Sen kaarna on harmaanruskeaa ja vanhemmiten paksua ja syväuurteista.


title: Lännentulppaanipuu

text: Kuluvan kauden kasvainranka on vihreä ja kalju tai lähes kalju. Erikoisen muotoiset lehdet sijaitsevat varrella kierteisesti ja niissä on 5–12 senttimetriä pitkä lehtiruoti. Korvakkeet ovat parillisia, vaaleanvihreitä, soikeita tai vastapuikeita ja 2–5 senttimetriä pitkiä. Lovipäinen lehtilapa on jakaantunut neljään terävään liuskaan ja sen pituus on 7–15 senttimetriä ja leveys 13–19 senttimetriä. Lehtien yläpinta on kiiltävän tummanvihreä ja alapinta sinivihreä ja ne saavat syksyllä oranssin tai keltaisen värityksen.


title: Lännentulppaanipuu

text: Lännentulppaanipuu on yksikotinen kasvi, joka kukkii huhti–kesäkuussa ja kantaa hedelmää elo–lokakuussa. Kaksineuvoiset, kuppimaiset kukat ovat 4–5 senttimetriä leveitä ja sijaitsevat yksittäin kuluvan kauden kasvainten kärjessä. Niissä on yhdeksän vihertävänkeltaista, oranssijuovaista kehälehteä, joista kolme ulointa levittäytyvät vaakatasoon. Hyönteisten pölytettyä kukat niistä kehittyy kartiomaisia, vaaleanruskeita hedelmistöjä, joiden pituus on 5–6 senttimetriä. Hedelmistön sisällä on runsaasti toisiinsa limittyneitä siemeniä, joilla on paperinohuet lenninsiivet. Hedelmistöt säilyvät puussa yleensä talven ylitse, ja tuuli levittää siemenet puun ympäristöön.


title: Lännentulppaanipuu

text: Lännentulppaanipuu on kotoisin Pohjois-Amerikan itäosista, missä sen levinneisyysalue ulottuu koillisessa Uuden Englannin eteläosiin, luoteessa Michiganiin, lounaassa Louisianaan ja kaakossa Pohjois-Floridaan. Parhaiten se menestyy Ohiojoen laaksossa ja Appalakkien rinteillä Pohjois-Carolinassa, Tennesseessä, Kentuckyssä ja Länsi-Virginiassa.


title: Lännentulppaanipuu

text: Lännentulppaanipuu sietää huonosti varjostusta ja menestyy parhaiten melko märässä hiekkaisessa savimaassa, joka on ilmavaa ja läpäisee hyvin vettä. Se on hyvin erilaisiin ilmastoihin sopeutunut pioneeripuu, joka valtaa nopeasti aukeita paikkoja ja muodostaa sinne puhtaita metsiköitä. Sitä tavataan noin 1 400 metrin korkeudelle asti vuorten loivilla alarinteillä ja suojaisissa notkoissa, yleensä pohjoisen tai idän puolella.


title: Lännentulppaanipuu

text: Lännentulppaanipuu on hyvin monikäyttöinen puu, jonka suorasyinen puuaines kutistuu vain vähän ja pitää hyvin liimaa. Siitä valmistetaan huonekalujen runko-osissa käytettävää puutavaraa, puuviilua ja vaneria sekä selluloosaa. Lisäksi sitä käytetään yhä enemmän pehmeiden puulajien tilalla erilaisten rakennusmateriaalien valmistuksessa. Se on melko huono polttopuu mutta sitäkin parempi sytyke.


title: Lännentulppaanipuu

text: Lännentulppaanipuu on ollut jo pitkään suosittu koristekasvi puistoissa ja puutarhoissa kiiltävänvihreiden lehtiensä, tulppaanin muotoisten kukkiensa ja veistoksellisen ulkomuotonsa ansiosta. Se on myös tärkeä hunajakasvi – parinkymmenen vuoden ikäisestä tulppaanipuusta saadaan yhden kasvukauden aikana mettä määrä, joka vastaa lähes 2 kilogrammaa hunajaa.


title: Lännentulppaanipuu

text: Pohjois-Amerikan intiaanit veistivät tulppaanipuusta kanootteja ja käyttivät sitä rohdoskasvina. Cherokeet ja rappahannockit hoitivat juuren nilaosasta valmistamillaan lääkkeillä muun muassa sydänvaivoja, kuumetiloja, reumatismia sekä ruoansulatusvaivoja ja vahvistivat yleiskuntoa.


title: Lännentulppaanipuu

text: Lännentulppaanipuu tarjoaa eläimille vain vähän ravintoa moniin muihin puulajeihin nähden. Sen nuoret vesat ja lehdet maistuvat kotieläimille ja valkohäntäpeuralle, ja siemeniä syövät muun muassa peltoviiriäinen, tammipunavarpunen, pumpulihäntäkaniini, valkojalkahiiri sekä puna- ja harmaaorava. Lisäksi mahlatikat käyttävät ravintonaan sen nilaa ja rubiinikurkkukolibri kukkien mettä.


title: Savon Työ

text: Savon Työ oli Kuopiossa vuosina 1924–1930 ilmestynyt kommunistinen sanomalehti.


title: Savon Työ

text: Lehden edeltäjä oli viranomaisten elokuussa 1923 lakkauttama "Savon Kansa". Sen julkaisuyhtiö Savon Kansan Kirjapaino Oy sai jatkaa toimintaansa syksyllä 1924 ja ryhtyi julkaisemaan uutta lehteä. Toiminnan turvaamiseksi "Savon Työn" virallisina julkaisijoina toimi joukko yksityishenkilöitä.


title: Savon Työ

text: Edeltäjänsä tavoin "Savon Työ" oli etupäässä poliittinen lehti, joka SKP:n uuden linjan mukaisesti kiinnitti huomiota myös pienviljelijöiden asemaan. Samalla se pyrki olemaan entistä parempi uutisväline. Kolmesti viikossa ilmestyneen lehden painos pysytteli ilmeisesti 5 000 kappaleen tuntumassa. Pohjois-Savon lisäksi se toimi Kainuun työväenjärjestöjen äänenkannattajana.


title: Savon Työ

text: Lehden vastaavina toimittajina työskentelivät Ville Ronimus (1924–1925), Emil Virtanen (1925), Esa Hietanen (1925–1926) ja Yrjö Enne (1926–1927). Toimitustyöhön osallistuivat myös Kaarlo Luoto ja Aapeli Majanen. SKP:n oppositioryhmään kuulunut Luoto erotettiin päätoimittajan tehtävistä vuonna 1928. Hänen jälkeensä toimittajiksi otetut Kalle Lampinen ja Yrjö Tuominen irtisanottiin ”hoipertelijoina” vuonna 1929. "Savon Työllä" oli myös niin sanottuja ”linnatoimittajia” eli yksityishenkilöitä, jotka kantoivat juridisen vastuun lehdestä. Loppuvaiheessa todellisena päätoimittajana työskenteli Esa Hietanen.


title: Savon Työ

text: 1930-luvun alkuun mennessä "Savon Työn" julkaisuyhtiö oli ajautunut konkurssin partaalle. Helmikuussa 1930 lehti sai kahden kuukauden lakkautustuomion, toukokuussa se lakkautettiin uudestaan ja kesäkuussa viranomaiset estivät koko kommunistilehdistön toiminnan. Lapualaiset muiluttivat lehden entisen linnatoimittajan Emanuel Juutin, kun taas samassa tehtävässä toimineen Kalle Korhosen muilutus epäonnistui. Savon Kansan Kirjapaino Oy joutui SDP:n käsiin ja alkoi julkaista sosiaalidemokraattista "Savon Työmiestä" (myöhemmin "Savon Kansa").


title: Dance Central 2

text: Dance Central 2 on Harmonix Music Systemsin kehittämä ja julkaisema jatko-osa tanssipelille "Dance Central". "Dance Central 2" julkistettiin E3 2011 -pelimessuilla, ja peli julkaistiin lokakuussa 2011.


title: Dance Central 2

text: Pelin jatko-osa "Dance Central 3" julkistettiin E3 2012 -pelimessuilla.


title: Dance Central 2

text: Pelissä menestyäkseen pelaajan on toistettava ruudulla näkyvän pelihahmon tanssiliikkeet parhaansa mukaan. Uusina ominaisuuksina "Dance Central 2":ssa on ääniohjaus, kaksinpeli, johon voi liittyä tai josta poistua tanssin ollessa käynnissä, kampanjamoodi sekä parannellut kuntoilumoodi ja harjoittelumoodi.


title: Dance Central 2

text:
Pelissä on yhteensä 14 hahmoa, joista yhdeksän on uusia ja viisi vanhoja. Kaksinpeliä ajatellen tanssihahmot on jaettu eri teemojen mukaan. Riptide-tiimi on urheilullisesti pukeutunut, Lu$h-tiimi on pukeutunut merimiespukuihin, Flash4wrd on naishiphop-tanssiryhmä, Hi-Def on miestanssiryhmä, Glitterati on salaperäinen ryhmä, joka edustaa antagonista puolta pelissä ja D-cypher on robottitanssiryhmä, jonka saa kampanjamoodia pelatessa. Ninja Crew ja Icon Crew lisättiin peliin ilmaiseksi päivityksillä.
Peli sisältää 44 kappaletta, minkä lisäksi pelaaja pystyy myös siirtämään ensimmäisen osan kappaleet peliin 400 Microsoft-pistettä vastaan. Lisäksi kaikki ladatut kappaleet (DLC) siirtyvät ilmaiseksi peliin. Sekä ensimmäisen osan kappaleet että vanhat DLC-kappaleet tukevat kaikkia uusia ominaisuuksia, mutta Freestyle-osuutta ei pysty laittamaan pois päältä niiden osalta. Alla olevat kappaleet tulevat pelin mukana (sinivihreällä merkityt kappaleet ovat finaalikappaleita):


title: Dance Central 2

text: Alla olevat kappaleet on tähän mennessä julkaistu Xbox Live Marketplacessa. Yksi kappale maksaa 240 Microsoft-pistettä. Jokainen tanssi tuo uuden kappaleen lisäksi uusia tanssiliikkeitä peliin. Myös edellisen osan DLC-kappaleet toimivat pelissä.


title: Dance Central 2

text: Varhaiset arvostelut pelistä ovat olleet erittäin positiivisia ja tämänhetkinen keskiarvo Metacritic-sivustolla on 87/100. Muuan muassa IGN antoi pelille arvosanan 9/10 ylistäen sen tyyliä, lisättyä moninpeliä ja tansseja, mutta kritiikkiä tuli monien tanssien naisellisuudesta ja siitä, ettei mukana ole shuffle moodia.


title: Direct2Drive

text: Direct2Drive oli online-pelikauppa joka tarjosi PC-pelejä ladattavaksi. Sen suurin kilpailija oli Valven Steam pelikauppa, joka myös tarjoaa suoraan ladattavia PC-pelejä. Direct2Drive tarjosi yli 1 000 peliä ladattavaksi, 300 eri julkaisijalta.


title: Direct2Drive

text: 25. Toukokuuta 2011 Gamefly osti Direct2Driven IGN Entertainment Groupilta.


title: Saku-Pekka Sahlgren

text: Saku-Pekka Sahlgren (s. 8. huhtikuuta 1992 Kokkola) on suomalainen jalkapalloilija, joka edustaa Norjan Adeccoligaenissa pelaavaa Sandnes Ulfia. Sahlgren on pelipaikaltaan maalivahti.


title: Saku-Pekka Sahlgren

text: Sahlgren on KPS:n kasvatti. Hän pelasi vuosina 2009–2010 KPV:ssä, Ykspihlajan Reimassa, GBK:ssa ja TUS:ssä.


title: Saku-Pekka Sahlgren

text: Kaudeksi 2011 Sahlgren siirtyi KPS:stä Veikkausliigassa pelaavaan HJK:hon. Sahlgren pelasi ensimmäisen ottelunsa Veikkausliigassa 15. kesäkuuta 2011, kun HJK voitti RoPS:n kotonaan 5–1. Sahlgren edusti HJK:ta kaudet 2011–2013, joiden aikana hän pelasi yhteensä seitsemän liigaottelua ja 18 Kakkosen ottelua kakkosjoukkue Klubi 04:ssä. Sahlgren voitti HJK:ssa kolme Suomen-mestaruutta ja Suomen Cupin 2011.


title: Saku-Pekka Sahlgren

text: Kaudeksi 2014 Sahlgren siirtyi myös Veikkausliigassa pelaavaan RoPS:iin, jossa hän nousi ensimmäistä kertaa urallaan liigajoukkueen ykkösmaalivahdiksi. Sahlgren pelasi kauden aikana 30 liigaottelua. Kaudeksi 2015 Sahlgren palasi HJK:hon. Hän pelasi kauden aikana 11 liigaottelua, joista neljä lainalla KooTeePeessä, ja saavutti SM-pronssia.


title: Saku-Pekka Sahlgren

text: Tammikuussa 2016 Sahlgren siirtyi Norjan Adeccoligaenissa pelaavaan Sandnes Ulfiin.


title: Saku-Pekka Sahlgren

text: Sahlgren on edustanut myös Suomen poikamaajoukkueita 26 maaottelussa. Hän on pelannut seitsemän ottelua Suomen alle 21-vuotiaiden joukkueessa.


title: Saku-Pekka Sahlgren

text: HJK:


title: Junkkari (yritys)

text: Junkkari Oy on Etelä-Pohjanmaalla, Kauhavan Ylihärmässä toimiva maatalous- ja metsäkoneiden valmistaja. Yritys valmistaa esimerkiksi kylvökoneita sekä traktoreiden perävaunuja. Yritys on aloittanut toimintansa vuonna 1950. Junkkari on ensimmäinen suomalainen maatalouskoneiden suunnittelija ja valmistaja, jolle on myönnetty ISO 9000 -standardiluokasta ISO 9001 -sertifikaatti. Lisäksi yhtiöllä on myös ISO 14001 -ympäristösertifikaatti. Junkkarin toimitusjohtajana toimii Harri Hytönen.


title: Junkkari (yritys)

text: Junkkari on osa MSK Group -konsernia, muut konserniyhtiöt ovat MSK Cabins Oy, MSK Plast Oy ja Juncar Oy.


title: Ramkhamhaeng

text: Pho Khun Ram Khamhaeng (; s. n. 1237-1247 – k. 1298) oli Phra Ruang -dynastian kolmas kuningas ja hallitsi Sukhothain kuningaskuntaa vuosina 1279-1298. Hän loi thai-aakkoset ja toi theravada-buddhalaisuuden valtiouskonnoksi.


title: Ramkhamhaeng

text: Ramkhamhaengin vanhemmat olivat prinssi Bang Klang Hao, jonka hallitsijanimi oli kuningas Sri Indraditya, ja kuningatar Sueang. Hänellä oli neljä sisarusta: kaksi vanhempaa veljeä ja kaksi siskoa. Vanhin veli kuoli Ramkhamhaengin ollessa nuori. Toisesta veljestä, Ban Muangista tuli kuningas, kun heidän isänsä kuoli. Ban Muangin jälkeen Ramkhamhaeng nousi valtaan.


title: Ramkhamhaeng

text: Ramkhamhaeng liittoutui Yuan-dynastian kanssa. Hänellä oli läheiset välit myös Phayaon kaupunkivaltion kanssa. Thaimaalaisen kansallishistorian mukaan Ramkhamhaeng laajensi valtakuntaansa Lampangiin, Phraesiin ja Naniin asti pohjoisessa, Phitsanulokiin ja Vientianeen idässä, monien alueille lännessä sekä Nakhon Si Thammaratiin etelässä.


title: Ramkhamhaeng

text: Thaimaalaisen historian mukaan, Ramkhamhaeng voi kiittää thai aakkosten kehittämisestä. Hänen kuninkuutensa on monien mielestä hyvä esimerkki "hyvätahtoisesta monarkiasta", jonka vaikutus näkyy myös nykypäivän Thaimaahan.


title: Ramkhamhaeng

text: Kiinalaisen kroniikan mukaan Ram Khamhaeng kuoli vuonna 1298, jolloin valtaan nousi hänen poikansa Loethai. Joidenkin kroniikoiden mukaan Ram Khamhaeng kuoli vasta vuonna 1317.


title: Vehkalahti (Joensuu)

text: Vehkalahti on Joensuun Penttilän kaupunginosan pienalue Pyhäselän rannalla. Vehkalahti rajoittuu Penttilään ja Karjalan rataan, jonka toisella puolella on Hukanhaudan alue.


title: Vehkalahti (Joensuu)

text: Alueella on paljon uutta omakotitaloasutusta. Lisäksi on korkeita kerrostaloja. Rannalla on vanhoja suuria omakotitaloalueita ja vanhimmalla asuinalueella, Vehkaniemessä, myös huviloita. Alueella on S-market ja kioski. Niinivaaran palvelut ovat kävelymatkan päässä.


title: Vehkalahti (Joensuu)

text:
Lähin alakoulu on Nepenmäen koulu.
Vehkalahden asukkailla on käytössään runsaasti virkistysmahdollisuuksia: Pyhäselän ranta, Pyhäselän jääladut, Koivuniemen ja Vehkalahden uimarannat, Jääkarhujen avantouintipaikka ja Kuhasalon luontoalue.


title: Vehkalahti (Joensuu)

text: Vehkalahden lähellä on Joensuun syväsatama sekä Penttilän suunnalla John Deeren Joensuun tehdas ja Pohjois-Karjalan ammattiopisto.


title: Vehkalahti (Joensuu)

text: Vehkalahtelaiset kuuluvat Hukanhaudan asukasyhdistyksen alueeseen, johon kuuluu myös Petäikkölä ja Opotta.


title: Runway

text: Runway voi tarkoittaa:


title: Luettelo Islannin kunnista

text: Tämä on luettelo Islannin kunnista. Maa on jaettu yhteensä 76 kuntaan.


title: Junrey Balawing

text: Junrey Balawing on maailman lyhin elossa oleva mies: Hän on vain 59,93 senttiä pitkä. Balawing sai tittelin tullessaan täysi-ikäiseksi 12. kesäkuuta 2011. Siihen saakka lyhyin oli ollut Khagendra Thapa Magar.


title: Rahamarkkinat

text: Rahamarkkinat ovat rahoitusjärjestelmän perustan muodostavat markkinat, jotka ovat samalla markkinat rahoituslaitosten likviditeettiä parantavalle lyhytaikaiselle rahoitukselle. Rahoituslaitokset tarvitsevat rahoitusta pitääkseen likviditeettinsä riittävänä, erityisesti liikepankeilla on lainmukaisia vaatimuksia likvidien varojen, kuten käteisen vaatimuksista. Rahamarkkinoilla markkinaosapuolina ovat keskuspankki ja rahoituslaitos tai rahoituslaitokset keskenään. Suurin rahamarkkina ovat pankkien väliset markkinat ("interbank lending market"), joilla pankit lainaavat rahaa toisilleen. Viitekorkoina käytetyt markkinakorot, kuten Euribor-korot muodostuvat rahamarkkinoilla.


title: Valtakunnalliset lääkäripäivät

text: Valtakunnalliset lääkäripäivät on Suomen johtava lääkärien jatko- ja täydennyskoulutustapahtuma, jonka yhteydessä järjestetään vuosittain maan suurin terveydenhuollon jatkokoulutustapahtuma ja näyttely. Tapahtumaa on järjestetty lääkäripäivien nimellä vuodesta 1951 lähtien . Tapahtuman järjestää vuosittain Suomen Lääkäriliitto yhteistyössä Suomalaisen Lääkäriseuran Duodecimin ja Finska Läkaresällskapetin kanssa Helsingin Messukeskuksessa. Näyttelyn järjestelyistä vastaa Suomen Messut.


title: Valtakunnalliset lääkäripäivät

text: Tapahtuma on tarkoitettu eri tehtävissä toimiville lääkäreille, lääketieteen opiskelijoille, proviisoreille sekä farmaseuteille. Tapahtumassa järjestetään niin maksullisia kursseja luentosaleissa kuin tietoiskuja näyttelyalueella näyttelyn ohella. Lääkäripäivien yhteydessä jaetaan lisäksi Matti Äyräpään palkinto ja Pohjolan ja Suomi-yhtiön lääketieteen palkinto. Vuonna 2011 tapahtumassa vieraili 8673 kävijää ja näytteilleasettajia oli 137.


title: Frank Watkins

text: Frank Watkins (19. helmikuuta 1968 – 18. lokakuuta 2015) oli yhdysvaltalainen heavy metal -muusikko. Hänet tunnettiin parhaiten death metal -yhtye Obituaryn basistina. Vuodesta 2007 hän soitti bassoa norjalaisessa black metal -yhtye Gorgorothissa.


title: Frank Watkins

text: Watkins kuoli syöpään 47-vuotiaana 18. lokakuuta 2015.


title: Blue Chips – kovat panokset

text: Blue Chips – kovat panokset () on vuonna 1994 ensi-iltansa saanut yhdysvaltalainen draamaelokuva, jonka on ohjannut William Friedkin. Elokuva kertoo yliopiston koripallojoukkueen valmentajasta Pete Bellistä, joka joutuu etsimään uusia pelaajia huonon pelikauden jälkeen.


title: Blue Chips – kovat panokset

text: Elokuvassa esiintyvät muun muassa koripallohenkilöt Larry Bird, Shaquille O’Neal, Penny Hardaway, Bob Knight, Rick Pitino, Nolan Richardson, Bob Cousy, Jerry Tarkanian, Matt Painter, Allan Houston, Dick Vitale ja Jim Boeheim.


title: Vertebrae

text: Vertebrae on norjalaisen progressiivista black metallia soittavan Enslavedin kymmenes studioalbumi. Se julkaistiin Euroopassa 29. syyskuuta 2008 Indie Recordingsin kautta ja Yhdysvalloissa 28. syyskuuta 2008 Nuclear Blastin kautta. Samana vuonna Terrorizer -lehti valitsi sen vuoden albumiksi. Albumi myi noin 1100 kappaletta ensimmäisellä julkaisuviikollaan, sijoittuen sijalle 49 "Billboardin Top Heatseekers" -taulukkoon.


title: Axioma Ethica Odini

text: Axioma Ethica Odini on norjalaisen progressiivista viikinkimetallia soittavan yhtyeen Enslavedin yhdestoista studioalbumi. Se julkaistiin Euroopassa 27. syyskuuta 2010 Indie Recordingsin kautta ja päivää myöhemmin Pohjois-Amerikassa Nuclear Blastin kautta.7" vinyylin bonuskappaleet


title: Juhana Petter Valkola

text: Juhana Petter Valkola (1841 Muhos - 1892) oli talonpoikaissäädyn valtiopäivämies vuosien 1877-1878 valtiopäivillä Oulun tuomiokunnasta.


title: Juhana Petter Valkola

text: Valkola valittiin valtiopäivillä valitsijamieheksi sekä yhdistetyn valtiovarain- ja talousvaliokunnan jäseneksi. Tämän lisäksi hän toimi tilapäisten valiokuntien jäsenenä. Valtiopäivätoiminaan Valkola anoi, että asetuskokoelma jaettaisiin maksutta kaikille kunnallishallituksille ja että kansakoulujen perustamista tuettaisiin tehokkaammin sekä että kansakoulun opettajien ja opettajattarien palkkoja parannettaisiin. Hän oli mukana myös anomassa, että Oulusta rakennettaisiin Oulujärvelle rautatie. Lisäksi hän kannatti anomusta, jonka mukaan Pohjois-Suomen suo- ja niittymaiden kuivattamiseksi kunnille myönnettäisiin valtionlainoja.


title: Juhana Petter Valkola

text: Muhoksella Valkola toimi kunnan kirjurina 26 vuotta, kuntakokouksen puheenjohtajana 17 vuotta sekä kunnan lainajyvästön hoitajana miltei 30 vuotta. Lisäksi hän toimi kunnan paloapuyhtiön johtokunnan esimiehenä pidempään kuin kaksikymmentä vuotta. Oulujoen lohenpyyntiyhtiön kirjurina hän toimi Muhoksella 26 vuotta ja kirkonisännöitsijänä 13 vuotta.


title: Juhana Petter Valkola

text: Muhoksen ensimmäinen kansakoulu 1875 perustettiin pääasiassa hänen ansiostaan. Valkola lisäksi tuki pastori, myöhemmin rovasti, Vilho Lindstedtin pyrkimyksiä perustaa yksityinen suomenkielinen oppikoulu Ouluun. Valkola lahjoitti tähän tarkoitukseen varojaan ja hankki myös muiden lahjoituksia.


title: MSK Cabins

text: MSK Cabins Oy (Maaseudun Kone) on Etelä-Pohjanmaalla Kauhavan Ylihärmässä toimiva traktoreiden turvaohjaamoiden valmistaja. Yritys valmistaa turvaohjaamoita maailmanlaajuisesti toimivan Valtran traktoreihin. Yrityksen on perustanut Ville Isosaari 14. huhtikuuta 1950. Yrityksellä on sertifioidut ISO 9001 ja ISO 14001 -laatu ja ympäristöjärjestelmät. MSK Cabinsin toimitusjohtajana toimii Markus Näsi.


title: MSK Cabins

text: MSK Cabins on osa MSK Group -konsernia, muut konserniyhtiöt ovat MSK Plast Oy, Junkkari Oy ja Juncar Oy.


title: Jorma Kallio (jääkiekkoilija)

text: Jorma Kallio (s. 8. marraskuuta 1946 Tampere) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1965–1980 ja voitti neljä Suomen-mestaruutta.


title: Jorma Kallio (jääkiekkoilija)

text: Kallio edusti pääsarjatasolla Tampereen Ilvestä, Rauman Lukkoa ja Tampereen Tapparaa. Hän pelasi SM-sarjassa ja SM-liigassa yhteensä 449 ottelua, joissa hänen tehopisteensä olivat 64 + 124 = 188 ja jäähymääränsä 44 minuuttia. SM-liigan pudotuspeleissä hän pelasi 24 ottelua, joissa tehopisteitä kertyi 0 + 2 = 2 eikä jäähyjä yhtään. Hän voitti neljä Suomen-mestaruutta ja saavutti lisäksi neljä SM-hopeaa ja kaksi SM-pronssia.


title: Jorma Kallio (jääkiekkoilija)

text: Kallio pelasi Suomen maajoukkueessa 14 maaottelua.


title: Jorma Kallio

text: Jorma Kallio on seuraavien henkilöiden nimi:


title: An Empress and the Warriors

text: An Empress and the Warriors (, "Jiang shan mei ren") on vuonna 2008 ensi-iltansa saanut hongkongilainen wuxiaelokuva. Elokuvan on ohjannut Ching Siu-tung ja käsikirjoittanut James Yuen yhdessä Cheung Tanin ja Tin Nam-chunin kanssa. Pääosissa näyttelivät Donnie Yen, Kelly Chen ja Leon Lai.


title: An Empress and the Warriors

text: Kun Yan-valtakunnan kuningas tapetaan kenraali Murong Xuehu nimitetään väliaikaisesti johtoon, hän kuitenkin antaa asemansa kuninkaan tyttärelle Feierille. Hän ryhtyy harjoittelemaan sotataitoja ollakseen valmis johtamaan ja puolustamaan kansaansa. Salaliittolaiset kuitenkin yrittävät päästä hänestä eroon, jotta Feierin serkku nousisi johtoasemaan. Salamurhaajat haavoittivät Feieriä metsässä, mutta hän onnistuu pakenemaan. Eräs lääkäri löytää Feierin ja parantaa takaisin voimiinsa. Feier kuitenkin rakastuu lääkäriin, Duan Lanquaniin, eikä palaa kuningaskuntaansa. Samalla puhkeaa sota kahden valtakunnan välille, joka kuitenkin pakottaa Feierin palaamaan takaisin johtaakseen joukkonsa voittoon.


title: Pertti Ansakorpi

text: Pertti Ansakorpi (s. 21. elokuuta 1945 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1963–1978 ja voitti kolme Suomen-mestaruutta.


title: Pertti Ansakorpi

text: Ansakorpi edusti koko pääsarjauransa ajan Tampereen Tapparaa. Hän pelasi SM-sarjassa ja SM-liigassa yhteensä 376 ottelua, joissa hänen tehopisteensä olivat 156 + 114 = 270 ja jäähymääränsä 316 minuuttia. SM-liigan pudotuspeleissä hän pelasi 14 ottelua, joissa tehopisteitä kertyi 5 + 1 = 6 ja jäähyminuutteja 20. Hän voitti kolme Suomen-mestaruutta ja saavutti lisäksi kolme SM-hopeaa ja yhden SM-pronssin.


title: Pertti Ansakorpi

text: Ansakorpi pelasi Suomen maajoukkueessa neljä maaottelua, joissa hän sai yhteensä yhden syöttöpisteen.


title: Pertti Ansakorpi

text: Vuonna 2018 Ansakorpi valittiin Tapparan kunniagalleriaan, Tappara Hall of Fameen.


title: Simon Mepeham

text: Simon Mepeham tai Meopham (n. 1275–1333) oli Canterburyn arkkipiispa vuosina 1328–1333. Hän opiskeli Oxfordissa Merton Collegessa vuosina 1290–1296. Arkkipiispaksi hänet valittiin 11. joulukuuta 1327 ja vihittiin virkaan 5. kesäkuuta 1328. Pyhän Augustinuksen luostarin munkit tekivät valituksen Mepehamin toiminnasta ja paavi Johannes XXII julisti hänet pannaan vuonna 1333, koska hän ei suostunut kuultavaksi asiassa. Myöhemmin hän pääsi pois pannasta, mutta ei saanut piispan virkaa takaisin.


title: Simon Mepeham

text: Mepeham on haudattu mustasta marmorista tehtyyn hautaan Canterburyn tuomiokirkkoon.


title: Oiva Oijennus

text: Oiva Oijennus (s. 31. tammikuuta 1953 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1984 ja voitti viisi Suomen-mestaruutta.


title: Oiva Oijennus

text: Oijennus edusti pääsarjatasolla Tampereen Koo-Vee:ta ja Tampereen Tapparaa. Hän pelasi SM-sarjassa ja SM-liigassa yhteensä 456 ottelua, joissa hänen tehopisteensä olivat 171 + 115 = 286 ja jäähymääränsä 173 minuuttia. SM-liigan pudotuspeleissä hän pelasi 64 ottelua, joissa tehopisteitä kertyi 22 + 14 = 36 ja jäähyminuutteja 41. Hän voitti viisi Suomen-mestaruutta ja saavutti lisäksi neljä SM-hopeaa.


title: Oiva Oijennus

text: Oijennus pelasi Suomen maajoukkueessa 13 maaottelua, joissa hän teki yhteensä kaksi maalia. Hän edusti Suomea yksissä MM-kilpailuissa.


title: Mario Party 3

text: Mario Party 3 on Hudson Softin kehittämä ja Nintendon joulukuussa 2000 julkaisema "Mario Party" -pelisarjan kolmas osa. "Mario Party 3" on viimeinen Nintendo 64:lle tehty "Mario Party" -peli, sekä viimeinen Euroopassa julkaistu Nintendo 64:n peli. Pelin seuraaja on "Mario Party 4", joka on ensimmäinen Nintendo GameCubelle kehitetty "Mario Party" -peli.


title: Mario Party 3

text: Pelaaja voi nyt pelata pelilaudoilla kaksinpeliäkin nelinpelin lisäksi. Tämä on myös ensimmäinen "Mario Party" -peli, joka sisältää 12 erilaista pelilautaa. Pelin tavoite on sama kuin edeltäjissä, eli pelaajan täytyy liikuttaa hahmoa ympäri lautaa heittämällä noppaa ja kerätä kolikoita ja tähtiä. Pelin voittaja on tuttuun tapaan se, joka on saanut pelin päätteeksi eniten tähtiä (ja eniten kolikoita, jos tähtiä on toisen pelaajan kanssa saman verran - jos molempia on saman verran, voittaja arvotaan nopalla). Kolikoita voi löytää monista ruuduista ja niitä voi voittaa minipeleistä. Tähtiä voi löytää näytetyistä paikoista tai sitten niitä voi saada joidenkin avusteiden avulla. Pelaaja pelaa jokaisen vuoron läpi heittämällä noppaa ja etenemällä summan verran. Kun kaikki pelaajat ovat käyttäneet vuoronsa, alkaa minipeli.


title: Mario Party 3

text: Tämä peli sisältää tarinatilan, jossa pelaaja aloittaa seikkailun halki erilaisten pelilautojen, ja jokaisella pelilaudalla pelaaja yrittää voittaa tekoälyohjatut hahmot. Pelaajan tehtävänä on päihittää kaikki muut hahmot ja tienata postimerkkejä Millennium Starilta. Kun kaikki seitsemän postimerkkiä on hallussa, pelaaja haastetaan kaksintaisteluun Millennium Starin kanssa. Tämä minipeli on "Star Dust Battle", jossa pelaajan täytyy iskeä Millennium Staria kolme kertaa tähdillä. Tämän jälkeen pelaaja palkitaan yleisestä edistymisestä. Pelaajan saadessa ainakin kahdeksan S-arvosanaa, hänestä tulee "Miracle Star" ja Game Guy Room Mini Game Housessa avautuu.


title: Mario Party 3

text: Peli sisältää "Standard Party Moden", jossa neljä pelaajaa pelaa halki pelilaudan. Battle-minipelit esiintyvät tässäkin pelissä. Nämä pelit ovat kuten neljän pelaajan pelit, mutta enemmän kehitettyjä. Battle-pelit ovat normaalisti jännittäviä, koska jokaisen pelaajan täytyy laittaa paljon kolikoita peliin. Ensimmäiselle sijalle yltänyt saa 70% kolikoista ja toiselle sijalle yltänyt saa 30%, kun taas loput eivät saa yhtään kolikkoa.


title: Mario Party 3

text: Duel- eli kaksintaistelupeleissä kaksi pelaajaa ottelee toisiaan vastaan. Duel-pelin ruudut ilmestyvät ympäri pelilautaa, kun on viimeiset viisi vuoroa tai erää käsillä. Party Modessa yksi pelaaja aloittaa kaksintaistelun ja päättää palkinnoksi tulevan kolikkomäärän. Pelin voittaja saa kaikki kolikot itselleen. Pelissä on mahdollisuus ottaa pois tekoälyohjatuilta hahmoilta aloittaa kaksintaistelu.


title: Mario Party 3

text: Jokainen "Mario Party" -peli sisältää 50-80 erilaista peliä muutamalla eri tyypillä. Neljän pelaajan pelit ovat vapaita kaikille pelaajille, jossa kaikki ottelee kaikkia vastaan. 2 vs. 2 ja 1 vs. 3 -pelit jakavat hahmot ryhmiin ja sen myötä pelaajan täytyy auttaa toistakin toveria voittamaan. Monissa tilanteissa voittajapelaaja saa kymmenen kolikkoa.


title: Mario Party 3

text: Uutuutena pelissä esiintyy Game Guy -minipelit. Hahmon joutuessa Game Guy -ruutuun, hänen täytyy luovuttaa kaikki kolikkonsa palkinnoksi ja pelata "chase-based-minipeliä". Pelin voittaja saa kaikki kolikot, mutta jos pelaaja häviää, hän ei saa omia kolikoitansa takaisin. Näiden pelien on todettu aiheuttavan harmia, joten tätä systeemiä ei ole käytetty seuraavissa "Mario Partyissa".


title: Mario Party 3

text: "Mario Party 3" sisältää yhä samat pelattavat hahmot kuin edeltäjänsä: Mario, Luigi, Prinsessa Peach, Yoshi, Wario ja Donkey Kong ja uusina pelaajina joukkoon kuuluu Waluigi ja Prinsessa Daisy. Tämä on viimeinen "Mario"-peli, jossa Daisyllä on pitkät hiukset ja keltavalkoinen mekko.


title: Mario Party 3

text: Arvostelijat antoivat pelille seuraavat pisteet."Mario Party 3" palkittiin "Console Children's Game of the Year" -palkinnolla vuonna 2001. Peli voitti myös "Console Family" -palkinnon vuonna 2002. Peliä oli vuonna 2002 myyty yli miljoona kappaletta maailmanlaajuisesti, joka teki siitä kuukauden pelin.


title: Pekka Mäkinen (jääkiekkoilija)

text: Pekka Mäkinen (s. 5. kesäkuuta 1949 Tampere) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1966–1980 ja voitti kaksi Suomen-mestaruutta.


title: Pekka Mäkinen (jääkiekkoilija)

text: Mäkinen edusti pääsarjatasolla Tampereen Ilvestä, Tampereen Tapparaa ja Oulun Kärppiä. Hän pelasi SM-sarjassa ja SM-liigassa yhteensä 373 ottelua, joissa hänen tehopisteensä olivat 43 + 49 = 92 ja jäähymääränsä 175 minuuttia. SM-liigan pudotuspeleissä hän pelasi 17 ottelua, joissa tehopisteitä kertyi 2 + 3 = 5 ja jäähyminuutteja 16. Hän voitti kaksi Suomen-mestaruutta ja saavutti lisäksi neljä SM-hopeaa ja kaksi SM-pronssia.


title: Pekka Mäkinen (jääkiekkoilija)

text: Hänen poikansa Antti Mäkinen pelasi A-junioritasolle asti Tapparassa ja toimii nykyään NHL-otteluiden selostajana Viasat Hockey Finland -kanavalla.


title: Juha Silvennoinen

text: Juha Silvennoinen (s. 1. toukokuuta 1952 Joensuu) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1981 ja voitti kolme Suomen-mestaruutta.


title: Juha Silvennoinen

text: Silvennoinen edusti pääsarjatasolla Joensuun Kiekko-Poikia, Tampereen Tapparaa ja Lahden Reipasta. Hän pelasi SM-sarjassa ja SM-liigassa yhteensä 304 ottelua, joissa hänen tehopisteensä olivat 83 + 59 = 142 ja jäähymääränsä 118 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 10 + 2 = 12 ja jäähyminuutteja 6. Hän voitti kolme Suomen-mestaruutta ja saavutti lisäksi kolme SM-hopeaa ja yhden SM-pronssin.


title: Salaspilsin keskitysleiri

text: Salaspilsin keskitysleirin perustivat saksalaiset vuoden 1941 lopulla Latvian pääkaupungin Riian läheisyyteen. Virallisesti Salaspils oli poliisivankila ja työkoulutusleiri ("Polizeigegfängnis und Arbeitserziehungslager"). Se tunnettiin myös kaupungin saksalaisella nimellä Kurtenhof. Leirillä kuoli sen olemassaolon aikana monta tuhatta ihmistä. Tarkkoja lukumääriä on vaikea löytää. Sodan jälkeen neuvostoliittolaiset pystyttivät alueelle suuria muistomerkkejä.


title: Vesa Lehtoranta

text: Vesa Lehtoranta (s. 1. helmikuuta 1949 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1967–1977 ja voitti yhden Suomen-mestaruuden.


title: Vesa Lehtoranta

text: Lehtoranta edusti koko pääsarjauransa ajan Tampereen Tapparaa. Hän pelasi SM-sarjassa ja SM-liigassa yhteensä 175 ottelua, joissa hänen tehopisteensä olivat 32 + 28 = 60 ja jäähymääränsä 40 minuuttia. SM-liigan pudotuspeleissä hän pelasi 10 ottelua, joissa tehopisteitä kertyi 1 + 2 = 3. Hän voitti yhden Suomen-mestaruuden ja saavutti lisäksi yhden SM-hopean.


title: Jean Dixon

text: Jean Dixon, oik. Jean Jacques (14. heinäkuuta 1896 Waterbury, Connecticut – 12. helmikuuta 1984 New York City, New York) oli yhdysvaltalainen teatteri-, elokuva- ja televisionäyttelijä.


title: Jean Dixon

text: Jean Dixon syntyi Jean Jacqueksi 14. heinäkuuta vuonna 1896 Waterburyssa, Connecticutissa. Hän opiskeli Ranskassa näyttelemistä ranskalaisen näyttelijän Sarah Bernhardtin alaisuudessa. Yhdysvaltoihin palattuaan vuonna 1921 hän näytteli Broadwaylla ja tien päällä vuosia ennen kuin teki elokuvadebyyttinsä Hollywoodissa vuonna 1929. Hän näytteli muun muassa näytelmissä "Wooden Kimono" (1927–28) ja "Behold the Bridegroom" (1928–29). Hänen tyylinään teatterissa oli "kova komedia", jota nähtiin näytelmissä "June Moon" (1929–30) ja "Once in a Lifetime" (1930–31).


title: Jean Dixon

text: Hänen ensimmäinen elokuvansa oli Paramount Picturesin draama "The Lady Lies", joka sai ensi-iltansa vuonna 1929. Elokuvassa näyttelivät pääosia Walter Huston ja Claudette Colbert. Toisen elokuvansa Dixon teki neljä vuotta myöhemmin 1933 mysteerielokuvan "The Kiss Before the Mirror", jossa hän näytteli yhdessä Gloria Stuartin kanssa. Clarence Brown ohjasi häntä draamassa "Kaunis Sadie", jossa päätähtenä oli Joan Crawford. Dixon sai ensimmäisen naispääosansa toimintaseikkailusta "Mister Dynamite" vuonna 1935. Seuraavina vuosina hän näytteli muun muassa elokuvissa "Mies, nainen ja ystävä" (1936), "Karkuri" (1937) ja "Vakka kantensa valitsee" (1938), joka oli Dixonin viimeinen elokuva. Hänäytteli muun muassa Carole Lombardin, Melvyn Douglasin ja Katharine Hepburnin kanssa.


title: Jean Dixon

text: Dixon näytteli usein elokuvissaan näsäviisasta ystävää naispääosaesittäjän rinnalla. Hänen kuuluisin elokuvansa lienee klassikkoelokuva "Godfrey järjestää kaiken" vuodelta 1936, jossa hänellä oli sivurooli Mollyna. Elokuvassa näytteli muiden muassa William Powell ja Carole Lombard ja se sai kuusi Oscar-ehdokkuutta 1937. Dixon päätti yhdeksän vuotta kestäneen elokuvauransa 1938.


title: Jean Dixon

text: Dixon jatkoi teatterin puolella aina vuoteen 1960 asti. Elokuvauransa jälkeen hän näytteli muun muassa näytelmissä "George Washington Slept Here" (1940–41), "The Velvet Glove" (1949–50) ja "The Gang's All Here" (1959–60), joka oli hänen viimeinen teatteriesiintymisensä. Dixon vieraili myös televisiossa kaksi kertaa sarjoissa "Se parhaiten nauraa..." vuonna 1956 ja "Play of the Week" vuonna 1960. Hän päätti 39 vuotta kestäneen näyttelijäuransa 1960 ja siirtyi eläkkeelle 64-vuotiaana. Hän esiintyi viimeisen kerran julkisuudessa 76-vuotiaana vuonna 1972 keskusteluohjelmassa "The David Frost Show".


title: Jean Dixon

text: Jean Dixon meni vihille Edward S. Elyn kanssa vuonna 1940, jonka kanssa hän oli naimisissa 40 vuotta aina Elyn kuolemaan 1980 asti. Jean Dixon kuoli seuraavana vuonna 84-vuotiaana 12. helmikuuta 1981 New York Cityssä.


title: Keijo Männistö

text: Keijo Männistö (s. 22. toukokuuta 1949 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1967–1979 ja voitti kolme Suomen-mestaruutta.


title: Keijo Männistö

text: Männistö edusti koko pääsarjauransa ajan Tampereen Tapparaa. Hän pelasi SM-sarjassa ja SM-liigassa yhteensä 309 ottelua, joissa hänen tehopisteensä olivat 79 + 52 = 131 ja jäähymääränsä 249 minuuttia. SM-liigan pudotuspeleissä hän pelasi 18 ottelua, joissa tehopisteitä kertyi 4 + 5 = 9 ja jäähyminuutteja 18. Hän voitti kolme Suomen-mestaruutta ja saavutti lisäksi kolme SM-hopeaa ja yhden SM-pronssin.


title: Tapio Kallio (jääkiekkoilija)

text: Tapio Kallio (s. 27. lokakuuta 1954) on suomalainen jääkiekkoilija. Hän pelasi hyökkääjänä SM-liigassa vuosina 1976–1979 ja voitti kaksi Suomen-mestaruutta.


title: Tapio Kallio (jääkiekkoilija)

text: Kallio edusti SM-liigassa kolmen kauden ajan Tampereen Tapparaa. Hän pelasi SM-liigassa yhteensä 76 ottelua, joissa hänen tehopisteensä olivat 9 + 2 = 11 ja jäähymääränsä 6 minuuttia. SM-liigan pudotuspeleissä hän pelasi 13 ottelua, joissa tehopisteitä kertyi 1 + 1 = 2 ja jäähyminuutteja 2. Hän voitti kaksi Suomen-mestaruutta ja saavutti lisäksi yhden SM-hopean.


title: Petri Karjalainen

text: Petri Karjalainen (s. 3. heinäkuuta 1956 Tampere) on suomalainen jääkiekkoilija. Hän pelasi maalivahtina SM-liigassa vuosina 1976–1981 ja voitti kaksi Suomen-mestaruutta.


title: Petri Karjalainen

text: Karjalainen edusti koko SM-liigauransa ajan Tampereen Tapparaa. Hän pelasi liigassa yhteensä 56 ottelua ja kuului kokoonpanoon kaikkiaan 122 ottelussa. SM-liigan pudotuspeleissä hän pelasi yhdeksän ottelua ja kuului kokoonpanoon yhteensä 17 ottelussa. Hän voitti kaksi Suomen-mestaruutta ja saavutti lisäksi yhden SM-hopean.


title: Tapio Kallio

text: Jaakko Tapio Kallio (s. 30. huhtikuuta 1960) on suomalainen urheilulääkäri ja entinen aitajuoksija.


title: Tapio Kallio

text: Kallio voitti 400 metrin aitajuoksun Suomen mestaruuden Kajaanissa 1984. Hän saavutti samassa lajissa SM-hopeaa Oulussa 1981 ja Porissa 1983 sekä SM-pronssia Lahdessa 1985. Kajaanissa 1984 hän saavutti SM-pronssia myös 110 metrin aitajuoksussa.


title: Tapio Kallio

text: Seuratasolla Kallio edusti Vammalan seudun Voimaa vuoteen 1982 ja sen jälkeen Helsingin Kisa-Veikkoja.


title: Michael Kors

text: Michael David Kors (alkujaan Karl Anderson, Jr., s. 9. elokuuta 1959 Long Island, New York) on yhdysvaltalainen muotisuunnittelija. Hänet tunnetaan erityisesti naisten klassisten ja selkeälinjaisten vapaa-ajan vaatteiden suunnittelijana sekä "Muodin huipulle" -televisiosarjan tuomarina.. Hän suunnitteli 1981 ensimmäisen naistenvaatemallistonsa ja oli Céline-muotitalon luovanaja johtaja 1997–2003.


title: Michael Kors

text: Karl Andersonin äiti oli Revlonin malli ja isä college-opiskelija. He erosivat kun Karl oli kaksivuotias. Karlista tuli nimeltään Michael David Kors viisivuotiaana, kun hän sai äitinsä uuden aviomiehen sukunimen ja sai samalla valita itselleen uudet etunimet.


title: Michael Kors

text: Kors opiskeli Manhattanin Fashion Institute of Technology -oppilaitoksessa, mutta keskeytti opintonsa päästyään suunnittelemaan mallistoja newyorkilaiselle Lothar’s-vaateliikkeelle. Vogue-lehteen Kors pääsi ensimmäisen kerran vuonna 1980. Seuraavana vuonna hän suunnitteli oman naistenvaatemallistonsa ja perusti oman vaatemerkin, jota Bergdorf Goodman- ja Saks Fifth Avenue -liikkeet alkoivat myydä.


title: Michael Kors

text: Vuonna 1984 Kors järjesti ensimmäisen runway-shownsa. Hän suunnitteli Bergdorf Goodmanille kašmir- ja turkisvaatemallistoja ja kehitti tyyliään kohti yksinkertaista eleganssia, jota Vogue kutsui ”neoklassiseksi” ja käytännölliseksi mutta yllättäväksi. Vuonna 1989 Kors suunnitteli ensimmäiset kenkänsä.


title: Michael Kors

text: Vuoden 1990 taloudellisten vaikeuksiensa jälkeen Kors loi huokean "KORS Michael Kors" -vaatemalliston. Hänestä tuli vuonna 1997 Céline-muotitalon luova johtaja kuudeksi vuodeksi. Sinä aikana hän laajensi omaa brandiaan miestenvaatteilla, asusteilla ja hajuvesillä. Vuonna 2003 Kors sai muotialan arvostetuimman tunnustuksen, Council of Fashion Designers of American vuoden miestenvaatesuunnittelijan palkinnon.


title: Michael Kors

text: Vuonna 2004 Kors pyydettiin "Muodin huipulle" -televisio-ohjelmaan. Hän oli siinä tuomarina vuoteen 2012, jolloin hän jäi sarjasta pois aikatauluongelmien takia. Kors suunnittelee vaatteita useille kuuluisuuksille kuten Michelle Obamalle ja Angelina Jolielle. Hän on nimennyt innoittajikseen Jacqueline Kennedy Onassiksen, Gwyneth Paltrow’n ja Ali MacGraw’n.


title: Michael Kors

text: Kors asuu New Yorkissa. Hän solmi vuonna 2011 avioliiton pitkäaikaisen poikaystävänsä Lance LaPeren kanssa, joka on Michael Kors Women's Design -yhtiön varapuheenjohtaja.


title: Wienin taistelu

text: Wienin taistelu käytiin 15. heinäkuuta–12. syyskuuta 1683 osana suurta Turkin sotaa. Osmanit piirittivät Wieniä kahden kuukauden ajan kunnes sen puolustajien tueksi saapui Puolan kuningas Juhana III Sobieskin johtama avustusarmeija, joka löi osmanien joukot taistelussa 12. syyskuuta. Kyse oli Pyhän liigan taistelusta Osmanien valtakuntaa vastaan. Tästä sai alkunsa Habsburgien dynastian poliittinen hegemonia Keski-Euroopassa.


title: Wienin taistelu

text: Osmanien valtakunnan ja Habsburgien Itävallan välit ennen suurta Turkin sotaa olivat pitkään olleet melko rauhalliset molempien valtakuntien ollessa sitoutuneina muille rintamille. Habsburgit ottivat osaa kolmikymmenvuotiseen sotaan 1618–1648 ja Osmanit sotivat Venetsiaa vastaan Kreetan omistuksesta vuosina 1645–1669. Köprülü-suurvisiirien Köprülü Mehmed paššan ja tämän pojan Köprulüzade Fazil Ahmed paššan kausilla Osmanit tekivät kuitenkin useita maiden välit tulehduttaneita sotaretkiä, Unkariin vuosina 1660 ja 1663, Kreetalle 1669, sekä Puola-Liettuaan vuonna 1672. Habsburgit vastasivat osmanien vahvistumiseen sovittelevalla politiikalla ja esimerkiksi Vasvárin sopimuksella vuonna 1664 he tunnustivat osmanien uusimmat valloitukset Unkarissa. Osmanit tulkitsivat tämän osoitukseksi Habsburgien heikkoudesta ja näkemys vahvistui, kun keisarin ei onnistunut kukistaa Imre Thökölyn johtamaa unkarilaisten kapinaa vuosina 1681–1683. Thököly perusti osmaneille ystävällismielisen Keski-Unkarin ruhtinaskunnan, jonka naapurimaita olivat osmanien vasallivaltio Transilvanian ruhtinaskunta ja Habsburgien liittolaisvaltio Unkarin kuningaskunta.


title: Wienin taistelu

text: Habsburgien osoittama sotilaallinen heikkous sai suurvisiiri Merzifonlu Kara Mustafa paššan kannattamaan sotaa Habsburgeja vastaan ja vuonna 1682 hänen onnistui vakuuttaa myös sulttaani Mehmed IV sotareken toteuttamisesta. Mehmed lähti armeijoineen Edirnestä huhtikuussa 1683 ja saapui toukokuussa Belgradiin, jossa armeijaan liittyivät janitsaarit, tykkimiehet ja valtaosa Vähä-Aasian ja arabiprovinssin ratsuväestä. Sulttaani päätti jäädä Belgradiin ja suurvisiiri nimitettiin armeijan ylipäälliköksi. Tulevan sotaretken alkuperäiset kohteet olivat Korom ja Györ, mutta joko Székesfehérvárissa 25. kesäkuuta tai lähellä Györiä heinäkuun 1. ja 7. päivän välillä tehtiin päätös sotaretken kohteen vaihtamisesta Wieniin. Suurvisiiri lähti sotilasleiriltään Györistä kohti Wieniä 7. heinäkuuta. Györiä piirittämään jäi Budan kuvernööri, 25 000 turkkilaista ja 10 000 tataarisotilasta. Wieniin 14. heinäkuuta saapunut armeija oli näin kooltaan 90 000 miestä.


title: Wienin taistelu

text: Wienin puolustajien johdossa oli kreivi Ernst Rüdiger von Starhemberg, jonka joukkoihin kuului 16 000 miestä. Wienin linnoituksia oli modernisoitu 1670-luvulla. Keisari Leopold oli hoveineen lähtenyt Wienistä Linziin ja Spandauhun ennen piirityksen alkua 7. heinäkuuta. Diplomatian ansiosta Wienin puolustajat saattoivat odottaa apujoukkoja. Diplomatian apuna oli paavi Innocentius XI. Baijeri ja Saksi olivat luvanneet osallistua 10 000 sotilaan voimin johtajinaan Baijerin vaaliruhtinas Maksimilian II Emanuel ja Saksin Juhana Yrjö III. Lisäksi 31. maaliskuuta, eli ennen sulttaanin armeijan lähtöä Edirnestä Krakovassa solmittiin Puolan kanssa "ikuinen hyökkäys- ja puolustusliitto", jonka mukaisesti taisteluun liittyisivät myös puolalaiset.


title: Wienin taistelu

text: Wien oli piiritetty 15. heinäkuuta mennessä ja se alkoi tykkitulella, jota kesti seuraavat kaksi kuukautta. Toisin kuin Wienin piirityksessä vuonna 1529, tällä kertaa osmaneilla ei ollut mukanaan raskasta piiritystykistöä. Heillä oli yhteensä 130 kenttätykkiä ja 19 keskikaliiperista kanuunaa. Puolustajilla oli puolestaan 260 kanuunaa ja mörssäriä. Puolustajien ammusvarastot olivat kuitenkin pienet ja he saattoivat ampua takaisin vain harvakseltaan. Osmanit keskittivät hyökkäyksensä Burg- ja Löbl-bastionien väliseen muurinosaan. Juoksuhautojen kautta tehdyt miinahyökkäykset osoittautuivat tykistöä tehokkaammaksi, mutta puolustajien onnistui tehdä vastarynnäkköjä ja korjata muurin vahingot pystyttämällä varustuksia syntyneiden aukkojen taakse. 2. syyskuuta osmanit valtasivat kuitenkin Burg-raveliinin ja 6. syyskuuta räjäytettiin miina Burg-bastionin alapuolella. Puolustajat olivat tähän mennessä menettäneet noin puolet voimistaan ja he kärsivät punataudista ja hupenevista ruokavarannoista. Puolustajat odottivat viimeistä ratkaisevaa hyökkäystä, jota ei kuitenkaan lopulta tullut. Hyökkäyksen sijaan suurvisiiri marssitti joukkonsa voimannäytteenä muurien eteen kuvitellen puolustajien antautuvan.


title: Wienin taistelu

text: Wienin avuksi lähetetyt joukot saapuivat 12. syyskuuta Kahlenbergiin luoteesta. Avustusarmeijaan kuului 75 000–80 000 miestä ja 160 kanuunaa. Mukana oli 30 000–40 000 miestä Baijerista, Saksista, Frankenista ja Schwabenista, Lothringenin herttuan johtamat 20 000 keisarillisten joukkojen sotilasta ja viimeisenä saapuivat Juhana III Sobieskin johtamat 20 000 puolalaista. Kehnon tiedustelunsa takia suurvisiiri Kara Mustafa aliarvioi armeijan vahvuuden ja uskoi näiden hyökkäävän 11. syyskuuta. Jättäen suurimman osan janitsaareistaan juoksuhautoihin hän uskoi voivansa murskata vihollisensa ratsuväen rynnäköllä. Kahlenbergin taisteluun osallistui lopulta tataari- ja muut apujoukot mukaan laskettuna 50 000 sotilasta osmanien puolella. Taistelu alkoi aamunkoitossa 12. syyskuuta lähellä Nussbergia hieman Kahlenbergista etelään. Hyökkäyksen ajankohdan väärin arvioineet osmanit olivat valvottaneet joukkojaan koko edellisen yön. Lothringenin herttua ja saksilaiset hyökkäsivät Nussbergissa osmanien etujoukkoja vastaan edeten nopeasti suurvisiirin komentamaa oikeaa siipeä vastaan. Baijerilaiset ja frankenilaiset hyökkäsivät alas rinteitä kauempana lännessä liittyen taisteluun oikeaa siipeä ja keskustaa vastaan. Puolalaiset olivat avustusarmeijan oikealla siivellä ja etenivät muita hitaammin vaikeakulkuisen maaston takia. Noin kello yhden aikaan päivällä he olivat kuitenkin saavuttaneet Dornbachin. Osmanien puolustus luhistui kristittyjen kello kolmen jälkeen aloittamassa yleishyökkäyksessä. Puolan ratsuväki saavutti osmanien leirin lännestä ja osmanien vasen siipi ei kestänyt sen rynnäkköä. Taistelu oli ohi kello kuuteen mennessä henkiin jääneiden osmanien paetessa ja jättäessä leirinsä runsaine sotasaaliineen kristityille.


title: Wienin taistelu

text: Wienin taistelun myötä eurooppalaiset osoittautuivat ensi kertaa täysin osmanien armeijoiden veroisiksi joukkojen ja aseiden sijoittelussa ja huoltoyhteyksien toimivuudessa. Osmanit olivat menettäneet noin 10 000 miestä kaatuneina ja kristityt 2 000. Historioitsijat ovat olleet erimielisiä taistelun lopulta voittoon johtaneesta tekijästä. Saksalaiset historioitsijat ovat painottaneet Lothringenin herttuan ja avustusarmeijan vasemman siiven merkitystä ja puolalaiset ovat luonnollisesti painottaneet omaa, "siivekkäiden husaarien" suorittaman maailmanhistorian suurimman ratsuväkirynnäkön merkitystä.


title: Wienin taistelu

text: Taistelun hävinneitä osmaneja johtanut suurvisiiri teloitettiin ja pian tämän jälkeen myös sulttaani Mehmed IV syrjäytettiin. Osmanien sotaretki johti heidän vastaisensa Pyhän liigan muodostamiseen ja Unkarin menetykseen, joka oli ollut Suleiman Suuren tärkeimpiä valloituksia. Osmanit eivät kuitenkaan romahtaneet täysin. He elpyivät 1700-luvun alussa ja Habsburgit saavuttivat sotilaallisten mahdollisuuksien rajansa. Joka tapauksessa suuren Turkin sodan päättänyt Karlowitzin sopimus merkitsi uutta vaihetta osmanien ja Euroopan välisissä suhteissa.


title: Strikeforce

text: Strikeforce oli yhdysvaltalainen vapaaotteluorganisaatio ja potkunyrkkeilyorganisaatio, joka toimi San José, Kaliforniassa. Strikeforcea johti toimitusjohtaja Scott Coker ja omisti Forza, LLC. Televisiossa sitä näytettiin yhdysvalloissa CBS:lä ja Showtimellä, Kanadassa Super Channelilla, Iso-Britanniassa Primetimellä, Japanissa SKY PerfecTV! ja Brasiliassa Space TV. Ensimmäinen lähetys tuli CBS:ltä 7. marraskuuta 2009 .


title: Strikeforce

text: Strikeforce aloitti potkunyrkkeilyorganisaationa, mutta se kehittyi vapaaotteluun 2006 ensimmäinen vapaaottelu tapahtuma oli 10. marraskuuta 2006 . Strikeforcen pääsponsori on Rockstar Energy Drink.


title: Strikeforce

text: Strikeforcen häkissä on kuusi kulmaa toisin kuin UFCsä jossa on kahdeksan, Myös kaikenlaiset iskut sukuelimiin tai sormen työntäminen vastustajan ruumiinaukkoihin ovat kiellettyjä.


title: Strikeforce

text:
Ottelun erät kestävät 5 minuuttia ja eriä on kolme, mestaruusotteluissa eriä on viisi. Jokaisen erän välillä pidetään minuutin tauko.
Ottelut loppuvat neljällä eri tavalla Tyrmäyksellä jolloin vastutaja on menettänyt tajuntansa, Teknisellä tyrmäyksellä jolloin tuomari käske lopettamaan jos jompikumpi ottelija ei kykene jatkamaan, luovutuksella ottelu loppuu kun vastustaja tekee luovutusliikeen ja haastaja taputtaa kättään lattiaan. Kun ottelu on käyty läpi eikä ole tapahtunut mitään edellä mainituista asioista tuomarit jakavat mielipiteensä.


title: Strikeforce

text: Nevadan osavaltion urheilukomissio listaa tällä hetkellä seuraavat virheiksi:


title: Strikeforce

text: Virheen tapahtuessa tuomari voi ottaa rangaistuksena yhden tai enemmän pisteitä pois virheen tehneeltä ottelijalta. Jos virhe estää ottelijaa jatkamasta, ottelu voi päättyä diskaukseen (kun virhe oli tahallinen) tai tulosta ei tule (kun virhe oli vahinko). Jos virhe estää ottelijaa jatkamasta myöhemmin ottelun aikana, ottelu päättyy tekniseen päätökseen ja ottelun voittaa loukkaantunut ottelija, jos hän johtaa pisteissä, tai muuten ottelu päättyy tekniseen tasapeliin.


title: Sanoma Media

text: Sanoma Media viittaa seuraaviin asioihin:


title: Tapio Flinck

text: Tapio Flinck (s. 14. elokuuta 1950 Pori) on suomalainen entinen jääkiekkoilija ja jääkiekkovalmentaja. Hän pelasi puolustajana SM-sarjassa ja SM-liigassa vuosina 1969–1984 ja voitti kaksi Suomen-mestaruutta.


title: Tapio Flinck

text: Flinck edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 497 ottelua, joissa hänen tehopisteensä olivat 62 + 74 = 136 ja jäähymääränsä 321 minuuttia. SM-liigan pudotuspeleissä hän pelasi 48 ottelua, joissa tehopisteitä kertyi 6 + 4 = 10 ja jäähyminuutteja 23. Hän voitti Suomen-mestaruuden vuosina 1971 ja 1978 sekä saavutti lisäksi kolme SM-hopeaa ja yhden SM-pronssin.


title: Tapio Flinck

text: Flinck pelasi Suomen maajoukkueessa 45 maaottelua, joissa hän teki yhteensä kaksi maalia ja sai kaksi syöttöpistettä. Hän edusti Suomea yksissä MM-kilpailuissa.


title: Tapio Flinck

text: Valmentajaurallaan Flinck toimi Porin Ässien päävalmentajana vuosina 1986–1989. Flinckin alaisuudessa joukkue putosi kaudeksi 1989–1990 I-divisioonaan. Flinck itse puolestaan siirtyi valmentamaan Ässät liigasta pudottanutta Joensuun kiekkopoikia, joka kuitenkin seuraavana keväänä hävisi karsintasarjan Ässille ja putosi takaisin I-divisioonaan. Kaudelle 2015–2016 Flinck teki paluun valmennustoimintaan ja ryhtyi II divisioonassa pelaavan Salon Kiekkohaiden päävalmentajaksi.


title: Tapio Flinck

text: Tapio Flinckin poika Tommy Flinck on myös entinen jääkiekkoilija. Hän teki pitkän uran Ranskan 2-liigassa Mulhousen, Strasbourgin ja Toulousen joukkueissa vuosina 1998–2013. Myös Tommy on jatkanut uraansa valmennuksen parissa sekä Ranskassa että Italiassa.


title: Arcadia (yhtye)

text: Arcadia oli brittiläinen 1980-luvulla toiminut popyhtye. Sen perustivat Duran Duran -yhtyeen jäsenet Simon Le Bon, Nick Rhodes ja Roger Taylor sivuprojektiksi muiden yhtyeen jäsenten soittaessa samaan aikaan The Power Stationissa. Roger Taylor jätti musiikkibisneksen kokonaan ennen albumin julkaisua eikä esiintynyt yhdelläkään yhtyeen videolla eikä TV-esiintymisissä.


title: Arcadia (yhtye)

text: Yhtyeen ainoa albumi "So Red The Rose" äänitettiin keväällä 1985 Pariisissa ja sen on sanottu olleen omana aikanaan yksi kaikkien aikojen kalleimmista albumeista. Se julkaistiin marraskuussa 1985. Albumi sai hyvän lähdön albumilistoilla ympäri maailman, kun ensimmäinen single ”Election Day” oli jo ehtinyt menestyä erinomaisesti. Levyllä oli mukana erittäin nimekäs lista vierailijoita kuten Grace Jones, Herbie Hancock, David Gilmour ja Sting. Albumi saavutti platinaa muun muassa Yhdysvalloissa ja Kanadassa. Myöhemmät singlelohkaisut eivät kuitenkaan kohonneet suuriksi hiteiksi, vaikka joitakin Top 40 -häntäpään sijoituksia listoilla saivatkin. Vuonna 1986 yhtye julkaisi vielä yhden uuden kappaleen ”Say The Word” elokuvaan "Kovan päivän ilta". Vuonna 2010 EMI julkaisi yhtyeen koko tuotannon yhdessä paketissa uudelleen masteroituna mukaan lukien yhtyeen 1987 julkaistu videokokoelma.


title: Likainen sota

text: Likainen sota () oli valtion tukema väkivallan aikakausi Argentiinassa vuosina 1976–1983. Väkivallan uhreiksi joutui tuhansia vasemmistoaktivisteja, ammattiliittolaisia, opiskelijoita, journalisteja, marxilaisia sekä peronisti-sissejä. Surmansa arvioidaan saaneen yhteensä noin 30 000 hallituksen vastustajaa.


title: Likainen sota

text: Aikakaudesta käytettiin myös nimityksiä "El Proceso", lyhennelmä juntan käyttämästä nimestä "Proceso de Reorganización Nacional" ('Kansallinen uudelleenjärjestyminen'). Käytössä on myös nimitys "la última junta militar" ('viimeinen sotilasjuntta'). Ihmisoikeusloukkaukset rasittivat maan kuvaa ulkomailla, mutta juntta leimasi arvostelun Argentiinan vastaiseksi kampanjaksi.


title: NBA:n finaalien arvokkain pelaaja

text: NBA:n finaalien arvokkain pelaaja on NBA:n finaalien arvokkaimmalle pelaajalle myönnettävä palkinto. Palkinnon saajan valitsee median jäsenistä koostuva paneeli. Eniten valintoja on saavuttanut Michael Jordan, joka on saanut palkinnon kuusi kertaa.